OKRETANJE MLADIMA BUDUĆNOST POLJOPRIVREDE - POLJOPRIVREDNIK specijalizovani list za selo\n* Srpsko udruženje mladih poljoprivrednika pokrenulo inicijativu da se uvede oznaka "Proizvod mladog poljoprivrednika"\nPoslednjih godinu-dve dosta se govori o položaju mladih poljoprivrednika kod nas i merama koje se preduzimaju za njihov opstanak na selu. Posebno je to došlo do izražaja prošle godine kada su Vlada Srbije i Ministarstvo poljoprivrede dali značajnu podršku u nabavci poljoprivredne mehanizacije. Ali i sada da s velikom mogućnošću lakše dođu do bespovratnih sredstava IPARD programa Evropske unije gde mladi, pogotovo u brdsko-planinskim područjima, imaju najviše šanse. Upravo iz tih razloga na raznim forumima i tematskim konferencijama pojavile su se određene nedoumice šta se pod pojmom "mladi poljoprivrednik" podrazumeva. Drugim rečima, ko se u Srbiji danas zvanično smatra mladim poljoprivrednikom?\n- Nema zvaničnog i decidiranog stava o tome. Ali, u razgovorima koje smo tokom prošle godine imali u više navrata u Ministarstvu poljoprivrede i Pokrajinskom sekretarijatu za poljoprivredu preovladalo je mišljenje da se mladim poljoprivrednikom smatra neposredni poljoprivredni proizvođač s najmanje 18 i najviše 40 godina, bez razlike da li živi na selu ili u gradu, koji ima registrovano gazdinstvo u aktivnom statusu, kaže Aleksandar Milovanović, sekretar Srpskog udruženja mladih poljoprivrednika (SUMP), koje je uspelo da za praktično tri godine postojanja okupi više stotina mladih poljoprivrednika iz cele Srbije i istovremeno se priključi Evropskom veću mladih poljoprivrednika (CEJA).\nPrema proceni ovog udruženja, u Srbiji nema više od 20.000 mladih koji se profesionalno bave poljoprivredom i imaju registrovano poljoprivredno gazdinstvo.\nU odnosu na ukupan broj registrovanih gazdinstava, koji premašuje 600.000, proizilazi da broj mladih u Srbiji koji se bave poljoprivredom ne prelazi ni pet odsto, što je poražavajući podatak, kaže Milovanović, napominjući da ima dosta slučajeva gde se mladi prijavljuju i registruju gazdinstvo samo zbog dobijanja subvencija od države, a da poslove na imanju vodi neko drugi umesto njih.\nBez obzira na negativne pojedinačne slučajeve, kojih će uvek biti, nesporno je da mladi poljoprivrednici imaju sve jaču, ne samo formalnu već i konkretnu podršku države. Konačno je prepoznat njihov značaj za budućnost srpske poljoprivrede, o čemu je nedavno u Kongresnom centru Novosadskog sajma govorio i ministar poljoprivrede Branislav Nedimović, na uručenju rešenja mladim poljoprivrednicima o dodeli bespovratne pomoći za pokrenute investicije.\n- Prvi put, u okviru Nacionalne mere pomoći, bespovratna sredstva dobilo je bezmalo 700 mladih poljoprivrednika do 40 godina starosti, za šta je iz buxeta izdvojeno 460.000.000 dinara. Smatramo to samo početnim korakom, jer će Ministarstvo poljoprivrede i u ovoj godini nastaviti s merama podrške mladim poljoprivrednicima. Najveći deo rapoloživih sredstava biće usmeren ka onima koji se opredele da razvijaju preradne kapacitete na svojim imanjima i, osim članova svojih domaćinstava, zaposle još nekoliko radnika, rekao je Nedimović.\nI Pokrajina je lane po prvi put krenula s programom namenjenim mladim poljoprivrednicima. Obezbeđena je kreditna podrška od 100.000.000 dinara za započinjanje posla u agrobiznisu.\n- Mladi poljoprivrednici su pokazali veliko interesovanje za konkurse koji su bili raspisani, a sa njih 94 su potpisani ugovori. Posebno raduje što su među korisnicima sredstava 44 mlađi od 25 godina, jedna četvrtina ima fakultetsku diplomu, a značajno je da su se na spisku našle 44 žene, što ukazuje na njihovo sve veće angažovanje u delatnostima u poljoprivredi, istakao je Vuk Radojević, pokrajinski sekretar za poljoprivredu.\nŠta je to što mlade danas privlači da rade u poljoprivredi i agrobiznisu, da ostanu ili se vrate na selo iz grada? Interesovanja za pojedine grane proizvodnje su različita, ali je činjenica da uglavnom nastavljaju porodičnu tradiciju ili se okreću potpuno novim proizvodnjama i tehnologijama.\n- Moji roditelji su se dugo godina bavili isključivo ratarstvom i od toga smo svi u porodici živeli, bez obzira na to da li je godina bila rodna ili ne, kaže Dragan Rajić, mladi poljoprivrednik iz Novog Bečeja. - Nastavio sam porodičnu tradiciju i dalje gajimo ratarske kulture, ali sam, prateći napredak tehnologije, odlučio da žetvene ostatke koje smo nekad palili ili koristili za stoku unosnije iskoristim. Uz pomoć dobijenih sredstava Pokrajinskog sekretarijata za poljoprivredu kupio sam mašinu za briketiranje, pa sada proizvodim i brikete za grejanje. Posao je dobro krenuo i mislim da će u budućnosti još bolje ići, a briketi od biomase biti sve traženiji.\nNešto drugačija je priča braće Milenka i Branislava Jovanovića iz Laćarka. Roditelji su im se odvajkada bavili poljoprivredom, ali ih nisu sputavali da završe fakultete i pronađu svoj životni put. Zaposlili su se u velikim gradovoma, jedno vreme su čak proveli i u inostranstvu, ali su se vratili na porodično imanje i odlučili da unaprede proizvodnju tradicionalnih suhomesnatih proizvoda iz Srema kojom se njihov otac manufukturno bavio.\n- Boraveći u inostranstvu, uvideli smo koliko su na ceni pravi domaći proizvodi. I odlučili smo da započnemo proizvodnju sremskog kulena, šunki i ostalih delikatesa, bez upotrebe nitrita, raznoraznih poboljšivača i ubrzavanja zrenja. Imamo svoje njive koje obrađujemo, farmu, hranu za stoku sami proizvodimo, a meso prerađujemo u sopstvenoj mini-klanici, sušimo ga i plasiramo kao porodični brend koji smo nazvali But and Co, kaže Branislav, ističući da su za samo par godina, koliko rade, uspeli da dođu do svih neophodnih sertifikata kvaliteta i probiju se na domaćem, ali i inostranom tržištu.\nOvi pozitivni primeri ukazuju, očito, da mladi na selu, uz odgovarajuću podršku roditelja i države, mogu da pronađu sebe u poljoprivredi i agrobiznisu. Srpsko udruženje mladih poljoprivrednika (SUMP) smatra da mladima koji kreću u proizvodnju treba pomoći da razviju pre svega svoj brend, sopstveni marketing i plasman prepoznatljivih proizvoda.\n- Udruženje je pokrenulo inicijativu da se kao znak raspoznavanja uvede oznaka "Proizvod mladog poljoprivrednika", koji bi ispunjavao sve domaće, ali i EU standarde. Tako nešto već postoji u EU. To podrazumeva da, pre svega, pojam "mladi poljoprivrednik" treba uvesti u zakonodavstvo Srbije, nakon čega bi realizacija i sprovođenje procedure za oznaku kudikamo bili lakši, kaže Milan Borić, predsednik SUMP-a, napominjući da bi oznaka garantovala prepoznatljivost proizvoda, čime bi se dobila i veća cena na tržištu.\nU SUMP-u se nadaju da će ova inicijativa o uvođenju oznake kojim bi mladi svoj proizvod mogli bolje da plasiraju na tržištu uroditi plodom. Ministarstvo poljoprivrede i Pokrajinski sekretarijat poljoprivrede su prava adresa za pomoć. Podrška koja se nedvosmisleno daje mladima da ostanu na selu i razvijaju sopstveni agrobiznis nikad nije bila transparentnija. Na mladima je sada, kao i u vremenu koje dolazi, da iskoriste sve mere nacionalnog programa, ali i aktuelnog IPARD-a i krenu u realizaciju svojih poslovnih i životnih planova.\nPOLOŽAJ MLADIH POLJOPRIVREDNIKA U REGIONU I EU\nU Srpskom udruženju mladih poljoprivrednika kažu da su istraživanja koja su radili pokazala da mladi poljoprivrednici kod nas čine svega 4,7 odsto ukupnog broja onih koji se profesionalano bave poljoprivredom. Ništa bolja situacija nije ni u regionu, a nešto bolja je u zemljama Evropske unije gde su suvebncije za mlade poljoprivrednike kudikamo izdašnije.\n- U Evropskom veću mladih poljoprivrednika prošle godine u Poljskoj iznet je podatak da u Evropskoj uniji procenat mladih poljoprivrednika iznosi oko šest osto. Zato se zvaničnici zaduženi za razvoj poljoprivrede zalažu da raznim povlasticama i direktnim plaćanjima zadrže mlade na selu i na taj način povećaju njihovo učešće u osavremenjavanju proizvodnje, u kojoj se sve više primenjuju nove tehnologije i digitalizacija, kaže Milan Borić, predsednik SUMP-a.\nIPARD - VELIKA ŠANSA\nKakve benefite mogu da očekuju mladi poljoprivrednici od IPARD programa čija je realizacija krenula?\n- To je nešto najbolje što se moglo desiti srpskoj poljoprivredi, a pogotovo mladima na selu. Država tu mora da odigra ključnu ulogu u adekvatnoj podršci, a najbolji primer za to je Poljska, koja je, s pretpristupnim fondovima IPARD programa, uspela da preporodi poljoprivredu, rekao je Borić.


0 22 Oktobra, 2017 19:19\nNačelnik općine Sanski Most Faris Hasanbegović, u Sarajevu je održao sastanak sa federalnim ministrom prostornog uređenja Josipom Martićem.\nNa sastanku je razgovarano o saradnji i podršci resornog ministarstva na projektima koji se planiraju realizirati na području sanske općine.\nInače, na sastanku, kojem je prisustvovao i federalni poslanik Asim Kamber, naglašena je odlična dosadašnja saradnja općine i resornog ministarstva na velikom broju projekata, te je istaknuto kako će ona biti nastavljena i u narednom periodu. Načelnik Hasanbegović uručio je ministru Martiću prigodan poklon, kao jedan vid zahvalnosti za dosadašnju podršku.\nInače, zgrada ZAVNOBiH-a se nalazila na lokalitetu sportskog kompleksa DTV Partizan, na kojem se ovih dana izvode radovi kako bi se ovaj prostor u potpunosti uredio. S tim u vezi, namjera lokalne vlasti je da ovu građevinu, u kojoj je održano Drugo zasjedanje ZAVNOBiH-a, i koja je od historijskog značaja, u potpunosti obnovi kako bi ponovo postala prepoznatljiv simbol ovog grada.\nObzirom da je Dom ZAVNOBiH-a proglašen nacionalnim spomenikom, postupak obnove i izgradnje je administrativno veoma zahtjevan, te je općini u ovim aktivnostima potrebna podrška i pomoć viših nivoa vlasti.


Rampa iz Brisela: Dosta javašluka na internetu | BL Portal\nIako se do sada dešavalo da proizvod koji kupite preko interneta ne bude ni iz bliza onakav kakav je u oglasu, sada bi to trebalo da se dešava u manjoj mjeri. Evropski parlament izglasao je „Akt o digitalnim uslugama“ koji predviđa dodatnu zaštitu potrošača na internetu i uvodi zabranu manipulativnih oglasa.\nFejsbuk ili Gugl sada će morati da provjere sve prodavce na svojoj platformi, kako bi garantovali za proizvode koji se preko njih prodaju. Posebno značajno je to što će svoje algoritme koji određuju sadržaj koji se prikazuje korisnicima morati da učine transparentnijim.\nOd internet platformi se zahtijeva da prestanu da vas prate, odnosno prikupljaju i obrađuju vaše podatke uz pomoć takozvanih „kolačića“. Njih će te moći jednostavno da odbijete ili isključite i nastavite da pregledate tu stranicu bez ikakvih ograničenja.\nInternet platforme imaće odgovornost za sadržaj koji se na njima objavljuje i moraće da reaguju odmah po prijavi korisnika, po hitnom postupku, posebno kada se radi o govoru mržnje i dezinformacijama, prenosi Nova.rs.\nMeđutim, kako se ne bi neselektivno brisao sadržaj sa interneta, uvedene su i dodatne mjere zaštite slobode izražavanja i drugih prava.\nAli ovo je samo jedan od koraka ka regulisanju internet tržišta, koje u Evropskom Parlamentu nazivaju „Divljim Zapadom“. Tek predstoje dalji pregovori o tome sa Evropskim Savjetom i Evropskom Komisijom, pa se konačna odluka ne očekuje se prije 2024. godine.\nTags: digitalne usluge, kupovina, Praćenje


Održana sjednica Udruženja prijevoznika putnika – Vanjskotrgovinska komora BiH\nOdržana sjednica Udruženja prijevoznika putnika\nSednica Odbora Udruženja prijevoznika u međunarodnom i međuentitetskom cestovnom prijevozu putnika Vanjskotrgovinske komore Bosne i Hercegovine, 29. po redu, održana je 6.3.2020.godine, u prostorijama Komore u Sarajevu.\nNa početku sjednice prisutnim članovima Odbora Udruženja, obratio se g.Nihad Bajramović, zamjenik generalnog sekretara Vanjskotrgovinske komore Bosne i Hercegovine, prilikom čega je izrazio podršku dosadašnjem i budućem radu Udruženja. Zamjenik generalnog sekretara VTK BiH g.Bajramović, istakao je značaj ovog Udruženja, te informisao prisutne o aktivnostima Komore u dijelu koji se odnosi na sektor transporta.\nNa sjednici su razmatrani Izvještaj o radu Odbora Udruženja za period 2015. – 2020.godina, te pitanja organizacije i sazivanja redovne Izborne Skupštine Udruženja. Odbor Udruženja je usaglasio da se 26.3.2020.godine, odredi kao datum održavanja Izborne Skupštine Udruženja. U narednim danima, a u skladu sa propisima koji regulišu rad ovog Udruženja, biće upućen poziv članovima da kandiduju svoje predstavnike za izbor predsjednika i potpredsjednika Udruženja kao i za članove Odbora Udruženja.\nPredstavnik Ministarstva komunikacija i transporta Bosne i Hercegovine, prisutne članove Odbora Udruženja je informisao o trenutnom statusu Protokola uz INTERBUS Sporazum. Kao što je poznato,Evropske komisija je Bosni i Hercegovini, kao članici i potpisnici INTERBUS Sporazuma, ponudila pristupanje i potpisivanje Protokola uz INTERBUS Sporazum. Protokol uz INTERBUS Sporazum proširuje INTERBUS Sporazum sa vanlinijskog i na linijski prijevoz putnika. Istaknuto je, da je Protokol uz INTERBUS Sporazum prilika da Bosna i Hercegovina kao potpisnica i članica INTERBUS Sporazuma, dodatno uskladi propise koji se tiču cestovnog prijevoza putnika a u skladu sa odredbama ovog Protokola. Odbor Udruženja je izrazio pozitivan stav po ovom pitanju a s ciljem otklanjanja barijera u obavljanju međunarodnog cestovnog prijevoza putnika i s ciljem dodatnog uređenja međunarodnog cestovnog prijevoza putnika.\nPo navedenim pitanjima, sjednica je rezultirala i zaključcima a koji će biti upućeni u daljnju proceduru.


Vesti online / Srpski informativni portal / Vesti istražuju: Istok i Zapad na ispitu razuma\nEPA/EFE ETIENNE LAURENT\nKošmar na javi: Prizor od kojeg svi strahuju\nOvo nije zastrašujući scenario futurističkog filma, već jedna od projekcija nemačke vojske navedena u tajnoj studiji Strateška perspektiva 2040, koju je krajem februara usvojio vrh nemačkog Ministarstva odbrane i koji je od tada čuvan u tajnosti.\nTo je prvi put u istoriji da Bundesver razmatra kako bi društveni trendovi i međunarodni konflikti mogli da utiču na bezbednosnu politiku Nemačke u narednim decenijama. Studija obrađuje šest mogućih scenarija koja predviđaju raspad EU u naredne dve decenije, a na osnovu društvenih trendova i međunarodnih konflikata.\nNavedeni izvodi su iz najgore projekcije "EU u raspadu, a Nemačka u reaktivnom modu" koja pretpostavlja i da je proširenje EU u velikoj meri napušteno. "Zapad protiv Istoka" je drugi scenario raspada Unije, po kome neke istočne države zamrzavaju evropske integracije, dok se druge priključuju istočnom bloku. Treći scenario "Multipolarna konkurencija" predviđa uspon ekstremizma, dok se nekoliko partnera u EU približava političkom modelu Rusije.\nViše o ovoj temi čitajte u vikend izdanju "Vesti" ili na VESTI DIGITAL.


Turski košarkaš Enes Kanter koji je ostao bez državljanstva matične države i našao se na poternici zbog javne podrške protivniku turskog lidera Redžepa Tajipa Erdogana, otkrio je kakve muke proživljava za vreme pandemije korona virusa. On je i ovog puta istakao nezadovoljstvo vlastima u domovini.\n"Moja porodica je u Turskoj i nadam se da je sigurna. Ne mogu sa njima da se čujem jer se plašim da bi razgovor s majkom ili sestrom mogao da bude iskorišćen za nameštanje neke kriminalne aktivnosti sa moje strane. Zvuči neverovatno, ali ja i moja porodica kroz to prolazimo već pola decenije. Država je trenutno u delimičnom karantinu i jasno je da je sve nepredvidivo u ovom trenutku. Nema sumnje kako će turski lideri iskoristiti pandemiju da dodatno učvrste svoju moć i sebe predstave kao spasioce naroda.", rekao je Enes Kanter za "Foks njuz".\nKanter kaže kako su zatvori u kojima se nalazi veliki broj političkih zatvorenika savršeno mesto za širenje virusa korona:\n"Čak i tokom ove pandemije Vlada nije popustila da vrši pritisak na njih i da im se sveti što su njeni neistomišljenici. Prepuni zatvori su fantastično mesto za širenje virusa korona. Vlada je spremna da pusti kriminalce na slobodu, ali ne i političke zatvorenike. To je jasna ilustracija njihove mržnje i bezobzirnosti".\nCentar Bostona je zbog pretnji smrću, čak i pokušaja otmice praktično bio zarobljen u Americi koju je napustio krajem 2019, posle perioda od dve godine. Enes Kanter je tada sa ekipom putovao u Toronto gde je igrao protiv aktulenog šampiona NBA lige. Turčin se na utakmici pojavio u majici sa natpiom "Sloboda za sve", a na patikama u kojima je igrao napisao je "Sloboda".\n- Želim da zahvalim premijeru Džastinu Trudou, Vladi Kanade i američkim vlastima koji su se borili za mene i omogućili mi da budem bezbedan u Kanadi - naveo je Kanter nakon utakmice u Torontu.


SAD vraćaju u zemlju jedini nosač aviona na Bliskom istoku\nBeta 31. decembra 2020. 22:25\nMinistarstvo odbrane SAD odlučilo je da vrati u zemlju jedini nosač aviona koji se nalazi na Bliskom istoku, što će smanjiti američku borbenu moć u regionu u vreme povećanih tenzija sa Iranom.\nTa danas objavljena odluka usledila je dan nakon što su američki bombarderi B-52 leteli direktno od SAD do Persijskog zaliva. Vojni zvaničnici SAD navode da je to pokazivanje snage trebalo da upozori Iran da ne izvodi napade na američke snage ili interese.\nVraćanje nosača aviona „Ju-Es-Es Nimic“ u suprotnosti je sa idejom da je pokazivanje vojne moći potrebno za odvraćanje Irana od izvodjenja napada i moglo bi da ukaže na podelu unutar vrha američkog odbrambenog sistema u poslednjim danima mandata odlazećeg predsednika Donalda Trampa.\nNeimenovani američki zvaničnik upoznat sa situacijom rekao je ove nedelje novinarima da su SAD uočile znakove da se Iran pripremao za moguće napade na mete SAD ili njihovih saveznika u Iraku i drugde na Bliskom istoku.\nUpravo je to bio razlog što su američki bombarderi B-52 juče nadleteli Persijski zaliv, kazao je zvaničnik.\nZabrinutost SAD je povezana sa približavanjem 3. januara, prve godišnjice ubistva iranskog generala Kasema Solejmanija koje je naredio Tramp.\nIran je nekoliko dana posle napada uzvratio raketiranjem baze u Iraku u kojem su povredjene desetine američkih vojnika.\nAmerički zvaničnici su sada brinu da Iran možda planira novu osvetu.\nStrateške kalkulacije obe strane trenutno komplikuje prelazni politički period u Vašingtonu, a očekuje se da će novi predsednik SAD Džozef Bajden, koji 20. januara stupa na dužnost, imati drugačiji, blaži pristup Iranu.\nBajden je više puta rekao da planira da SAD ponovo postanu deo medjunarodnog nuklearnog sporazuma Irana i velikih sila iz 2015. godine, na osnovu kojeg je Teheran pristao da ograniči nuklearne aktivnosti u zamenu za ukidanje medjunarodnih sankcija.


Rukometašice Srbije pobedile Dansku - Sportske vesti - Savremenisport.com\nNaslovna :: Sportske vesti ::\tRukometašice Srbije pobedile Dansku\nŽenska rukometna reprezentacija Srbije savladala je selekciju Danske 30:25 (17:13) u trećem kolu grupe A u Nantu i sa dva boda nastavlja takmičenje u glavnoj fazi takmičenja, gde će joj prvi protivnik biti selekcija Rusije u subotu osmog decembra.\nOdlično prvo poluvreme odigrale su devojke u srpskim dresovima. Odbrana je funkcionisala na visokom nivou u prvih 10 minuta, a raznovrsan napad doneo je prvo osetnije vođstvo u sedmom minutu, kada je kapiten Krpež Šlezak pogodila za 5:2. Uspele su Dankinje da se podignu, pre svega, u napadu, i preko Jensen dođu na 7:6, ali su Lekić, Krpež Šlezak, uz raspoloženu Slađanu Pop Lazić brzo doneli vođstvo od četiri gola (12:8) i u 22. minutu naterali dansku klupu da uzme tajm-aut (15:11). Povisila je Pop Lazić na maksimalnih +5 tri minuta kasnije (17:12), da bi kraj poluvremena protekao u greškama sa obe strane, koje su ostavile Srbiju na 17:13 na odmoru.\nSRBIJA: Radosavljević, Krpež Šlezak 8, Lekić 8, Števin, Lavko 4, Kovačević, Nikolić, Radojević T, Pop Lazić 3, Radojević D 1, Vukajlović, Tomašević, Stoiljković 4, Cvijić 2, Čolić, Dmitrović\nDANSKA: Toft, Reinhart, Pedersen 1, Iversen, Hansen 3, Voler 4, Heindal 1, Haugsted, Grigel, Ofendal, Nilsen 3, Tranborg 2, Jorgensen 4, Jensen 6, Dornonvil, Hojlund 1


OSM Televizija - Displaying items by tag: Turski tok\nCilj - destabilizacija zemlje i zaustavljanje "Turskog toka"\nSrpski sabor Zavetnici uputio je danas pismo podrške građanima Makedonije, u kojem ističu da se najiskrenije saosjećaju sa strašnom tragedijom koja ih je danas zadesila i stradanjem trojice i ranjavanjem 15 pripadnika policijskih snaga u Kumanovu.\nNikolić "Turski tok" preko Srbije nije moguć\nPredsjednik Srbije Tomislav Nikolić ocijenio je da izgradnja gasovoda "Turski tok" preko teritorije Srbije nije moguća i da zbog toga Srbija iz tog pravca neće dobijati gas.\n"Mislim da je realizacija `Turskog toka` /na teritoriji Srbije/ nemoguća i iz tog pravca nećemo dobijati gas", rekao je Nikolić.\nMiler: Ako se sruši "Turski tok" uskratićemo cijelu isporuku!\n"Gasprom" je zaprijetio da će potpuno prekinuti isporuku gasa Evropi, ako EU pokuša da spriječe "Turski tok", kao što je to učinila sa "Južnim tokom"."To ćemo učiniti ako nas na to prisile", poručuje direktor "Gasproma" Aleksej Miler.\nSrpska razmatra mogućnost priključenja "Turskom toku"\nDirektor "Gas-Resa" Slobodan Puhalac je izjavio da je strateško opredjeljenje Republike Srpske u gasnom sektoru određivanje pravca snabdijevanja ruskim gasom preko Srbije.Puhalac je naveo da bi time postupak i lokacija priključka za Republiku Srpsku trebalo da budu identični planiranom iz "Južnog toka", a to je kod Čente, između Zrenjanina i Beograda.


EKSPLOZIJA U VOJNOJ BAZI Uništen avion "F-16", povređene dve osobe\nU eksploziji koja se dogodila u vazdušnoj bazi u Florenesu, Belgiji, uništen je bombarder "F-16" koji je stajao na pisti, a povređena su dva tehničara.\nVeruje se da je do praska došlo tokom rutinskog održavanja, a tehničarima je pomoć pružena na licu mesta.\nTakođe, lokalni mediji javljaju da je oštećena još jedna letelica, ali nije precizirano o čemu se radi, prenosi francuski "Sputnjik".\nPrema informacijama, oštećeni avion je takođe bombarder "F-16", a pojedini portali pišu da se čulo nekoliko eksplozija dok je crni dim bio primetan i sa veće udaljenosti.\nVatrogasci su pozvani da bi pomogli oko gašenja požara, a u vojnu bazu je poslato i nekoliko kola Hitne pomoći. Veruje se da su radnici zadobili povrede mahom u domenu problema sa sluhom, javlja portal "F-16".\nMAKRON LJUT ZBOG AVIONA "Belgijski potez je strateški PROTIV interesa Evrope"


NATO: Smanjenje troškova zabrinjavajuće\nGeneralni sekretar NATO-a Anders Fog Rasmusen, 21. februar, 2013.\nVojska Sjedinjenih Država je suočena sa dubokim, automatskim rezovima budžeta, ukupno 46 milijardi u narednih sedam meseci\nGeneralni sekretar NATO-a, Anders Fog Rasmusen, izražava zabrinutost zbog načina na koji pojedine članice reaguju na ekonomske teškoće, rekavši da bi to moglo da dovede u pitanje njihovu bezbednost.\nRasmusen je upozorio da smanjenje troškova za odbranu zabrinjava. „Pozivam vlade da, prvo, održe sadašnji nivo, zaustave kresanje troškova. Drugo, da efikasnije koriste sredstva koja imaju, putem veće multinacionalne saradnje. I treće, kada se ekonomja oporavi, da ponovo počnu da povećavaju ulaganje u odbranu.“, rekao je Rasmusen u danas u Briselu, uoči sastanka ministara odbrane država NATO-a.\nNa sastanak u Briselu, doputovao je i američki sekretar za odbranu Lion Paneta i očekuje se da će upozoriti članice NATO-a da bi vašingtonski budžetski problemi mogli da se odraze na sposobnost Alijanse da reaguje na krize. Paneta je upozorio da će doći do „ozbiljnih poremećaja“ i „oštrog pada“ vojne pripravnosti, ako počne da se sprovodi smanjenje budžeta.\nVojska Sjedinjenih Država je suočena sa dubokim, automatskim rezovima budžeta – ukupno 46 milijardi u narednih sedam meseci – ukoliko predsednik Barak Obama i zakonodavci ne budu uspeli da se dogovore do 1. marta. Očekuje se da će ministri odbrane NATO-a razgovarati i o povlačenju Sjedinjenih Država iz Avganistana i ulozi NATO-a u budućnosti.


Naled-ov tradicionalni Septembarski susret - Vuković i partneri\nNa Belom dvoru održan je tradicionalni Septembarski susret koji je okupio veliki broj zvanica, članova i partnera NALED-a (Nacionalne alijanse za lokalni ekonomski razvoj).\nVuković Dejan, osnivač i partner advokatske kancelarije Vuković i partneri, potpredsednik NALED-ovog Saveta za imovinu, kao i stariji advokat Dejan Plamenac, član NALED-ove radne grupe za katastar i gradnju bili su gosti svečanosti.\nLideri međunarodne zajednice i Vlade Republike Srbije zahvalili su se NALED-u uz reči podrške:\n„Među raznim organizacijama koje nastoje da unapređuju poslovnu klimu u Srbiji, NALED je jedinstven. Jedinstven po svojoj trostranoj strukturi jer uključuje poslovnu zajednicu, lokalne vlasti i organizacije civilnog društva. Kao rezultat toga ima jedinstven pogled na dešavanja, kao i neverovatno moćan glas po pitanju različitih prioriteta,“ rekao je ambasador SAD Kajl Skot.\n„Sve što vi radite, vi radite za ovu zemlju. I bez vas sigurno reforme ne bi bile ni ovako ekstenzivne ni ovako efikasne i hvala vam na svemu tome.“ – premijerka Ana Brnabić


Putin i Tramp: Borba do konačnog uništenja Islamske države | Kodex.ME\nRazgovor u Vijetnamu\nPutin i Tramp: Borba do konačnog uništenja Islamske države\nPredsjednici Rusije i SAD, Vladimir Putin i Donald Tramp, tokom susreta održanog na marginama samita APEK-a u Vijetnamu potvrdili su svoju odlučnost da se nanese poraz terorističkoj grupi ISIL u Siriji, navodi se u zajedničkoj izjavi dvojice lidera.\n11. 11. 2017 - 08:51 Autor: Kodex\n„Danas su predsjednik Putin i predsjednik Tramp tokom sastanka na marginama konferencije zemalja-članica APEK-a u Da Nangu (Vijetnam) potvrdili svoju odlučnost da se pobijedi DAEŠ u Siriji“, navodi se u izjavi, prenosi Sputnjik.\n„Predsjednici su potvrdili svoju posvećenost suverenitetu, nezavisnosti, jedinstvu, teritorijalnom integritetu i sekularnom karakteru Sirije u skladu sa Rezolucijom 2254 Savjeta bezbjednosti UN“, ističe se u dokumentu.\nDva predsjednika su se dogovorila podrže „postojeće vojne kanale za obezbjeđivanje Oružanih snaga SAD i Rusije, kao i sprječavanje opasnih incidenata između snaga partnera koji se bore protiv DAEŠ-a u Siriji“, naglašava se u dokumentu.\nLideri su izrazili svoje zadovoljstvo „u vezi sa uspješnim naporima SAD i Rusije za efikasnije sprječavanje opasnih incidenata između američkih i ruskih vojnih snaga“, koji su omogućili značajno povećanje gubitaka DAEŠ-a poslednjih mjeseci.\n„Oni (Putin i Tramp) su potvrdili da će se ovi napori biti nastavljeni do konačnog uništenja DAEŠ-a“, navodi se u izjavi.\nLideri dvije zemlje pozvali su „sve sirijske strane da aktivno učestvuju u političkom procesu u Ženevi i podrže napore usmjerene na obezbjeđivanje njegovog uspjeha“.\nPutin i Tramp su se složili da „sukob u Siriji nema vojno rješenje“ i potvrdili da je konačno političko rješenje sukoba „potrebno naći u okviru Ženevskog procesa, u skladu sa Rezolucijom 2254 Savjeta bezbjednosti UN“.\n„Oni su takođe primijetili nedavnu izjavu predsjednika (Sirije Bašara) Asada o posvećenosti Ženevskom procesu, ustavnoj reformi i izborima u skladu sa Rezolucijom 2254 Savjeta bezbjednosti UN“, navodi se u saopštenju.\nTramp i Putin su potvrdili da „ovi koraci podrazumijevaju potpunu implementaciju Rezolucije, uključujući ustavnu reformu i slobodne i poštene izbore pod nadzorom Ujedinjenih nacija, uz poštovanje najviših međunarodnih standarda, transparentnosti i odgovornosti, dajući svim Sirijcima, uključujući i pripadnicima dijaspore, pravo da na njima učestvuju“, naglašava se u izjavi.\n„Konačno, predsjednik Putin i predsjednik Tramp potvrdili su značaj zona deeskalacije kao privremene mjere za smanjenje nasilja u Siriji, implementaciju sporazuma o prestanku ratnih dejstava, poboljšanje neometanog humanitarnog pristupa i stvaranje uslova za konačno političko rješenje sukoba“, navodi se u dokumentu.\nStrane su takođe razmotrile sprovođenje odluke o stvaranju jugozapadne zone deeskalacije, koja je postignuta tokom prethodnog sastanka predsjednika u Hamburgu.\n„Predsjednici su razgovarali o stalnoj potrebi da se smanji ljudska patnja u Siriji i pozvali sve članice UN da povećaju svoj doprinos u ispunjavanju humanitarnih potreba u narednim mjesecima“, dodaje se u dokumentu.


Vučić: Od subote u 13 do ponedeljka u 5 zabrana kretanja : Gradska opština Zvezdara\nVučić: Od subote u 13 do ponedeljka u 5 zabrana kretanja\nPredsednik Srbije Aleksandar Vučić preneo je večeras, nakon zajedničke sednice dva krizna štaba, da su donete nove mere, pre svega zabrana kretanja od subote u 13 časova do ponedeljka u 5 ujutro, te zabrana okupljanja više od dve osobe. Treća mera nije restriktivna, odnosno omogućeno je vlasnicima da prošetaju kućne ljubimce od 23 sata do jedan iza ponoći.\nVučić je, na konferenciji za štampu, istakao da su vikendi uvek pravili najveće probleme, zbog čega je doneta mera policijskog časa između 13.00 u suboti do 5.00 sati ujutru u ponedeljak. Ukazao je da se ostavlja dovoljno vremena građanima da kupe sve što im treba za vikend, a onda da sede u kućama.\nTo jedini, kako je dodao, neće da važi za penzionere, koji će i dalje imati mogućnost da nedeljom od 4 do 7 ujutro obavljaju kupovinu.\n“To vreme ne pomeramo jer želimo da ih destimulišemo da izlaze“, poručio je Vučić dodajući da bi voleo da ih vidi u manjem broju nego prošle nedelje u prodavnicama, jer je za njih rizik najveći, a male su im šanse kada dođu do respiratora.\nOn je naglasio da će se deo mera pooštriti, kao ova, a deo olakšati, jer država smatra da je dobar posao urađen, ali da smo još daleko od uspeha.\nKljučna mera, kako je objasnio je, da već od večeras, pošto će vlada doneti tu odluku i objaviti u Službenom glasniku, da ne može više od dvoje ljudi da se okupi na jednom mestu.\nTreća mera je, kako je podvukao, olakšavajuća, ali važi tek od subote veče.\nVlasnici kućnih ljubimaca moćiće od 23 do 01 časova u rasponu od 200 metara od svog mesta stanovanja da ih prošetaju.\n“To je u to doba jer želimo da ih destimulišmeo da se okupljaju. Razumemo potrebe i kućnih ljubimaca i onih koji vode o njima računa, ali želimo i da izbegnemo širenje zaraze”, podvukao je Vučić.


Plaćanje poreza na upotrebu motornih vozila srazmerno ekonomskoj moći, odnosno tržišnoj vrednosti automobila, uvodi se od 1. januara 2022. godine, izjavio je ministar poljoprivrede, šumarstva i vodoprivrede Branislav Nedimović.\nPredstavljajući izmene Zakona o porezima na upotrebu, držanje i nošenje dobara, Nedimović je u Skupštini Srbije rekao da “misli da će Zakon naići na izuzetno odobravanje”.\n“Najveći zahvat je kod putničkih i ostalih vozila koja su starosti od pet do 20 godina i koja imaju više od 2.000 kubika. Oni će plaćati niži porez prilikom registracije”, rekao je Nedimović.\nDodao je da, posmatrano po kategorijama, za vozila od pet do osam godina umanjenje poreza biće 25 odsto, umesto sadašnjih 15 odsto, za vozila od osam do 10 godina umanjenja sa 25 ide na 40 odsto, a za vozila od 10 do 20 godina starosti, umanjenje će biti 65, umesto postojećih 40 odsto.\nRekao je da se za vozila starija od 20 godina i sada plaća 20 odsto od propisanog iznosa. “Najveće umanjenje imaće vozila stara između 10 i 20 godina koja imaju preko 2.000 kubika”, izjavio je ministar.\nMinistar je naveo da će se za vozila između 2.000 i 2.500 kubika umesto sadašnjih 34.950 dinara plaćati 20.387 dinara, dok će se za vozila između 2.500 i 3.000 kubika umesto 70.824 plaćati 41.314 dinara.


OMBUDSMAN: ZABRINJAVAJUĆE DA SE MLADI OPREDELJUJU ZA NACISTIČKE IDEJE\nOtpornost na ideje nacizma i fašizma izgrađuje se putem promovisanja temeljnih društvenih vrednosti\nInstitucija Pokrajinskog ombudsmana izrazila je danas, povodom Svetskog dana borbe protiv fašizma i antisemitizma, zabrinutost jer se pojedini mladi ljudi opredeljuju za retrogradne nacističke ideje.\n“Zabrinjavajuće je da se danas, više od 70 godina nakon Kristalne noći, u kojoj su nacističke vlasti organizovale progon Jevreja kao uvod u holokaust, nacističke ideje obnavljaju i bivaju prihvaćene. Naročito zabrinjava to što se i mladi, usled dugogodišnje političke i ekonomske krize, opredeljuju za ove ideje tragajući za svojim identitetom”, navodi se u saopštenju za javnost.\nDodaje se da se otpornost na ideje nacizma i fašizma izgrađuje putem promovisanja temeljnih društvenih vrednosti, kao i kroz doslednu primenu zakona, efikasua i pravovremenu reakciju državnih organa, kao i obrazovanje koje promoviše vrednosti zasnovane na ljudskim pravima.\n“Tako mogu da se izgrade kapaciteti društva koje bi, umesto da je tek nenaklonjeno nacizmu i fašizmu, jasno i nedvosvmisleno osuđivalo svaku pojavu koja ukazuje na ove ideje”, piše u saopštenju.\nUpišite tekst * + 8 = 17


Madridski lekari plaćeni manje nego radnici u Mekdonaldsu - aplauz nije dovoljan /foto, video/ - 20.07.2020, Sputnik Srbija\nMadridski lekari plaćeni manje nego radnici u Mekdonaldsu - aplauz nije dovoljan /foto, video/\nMadridski lekari, koji su plaćeni manje nego da rade u Mekdonaldsu, izašli su na ulice kako bi od vlasti tražili bolje uslove za rad. Radi se o mladim lekarima... 20.07.2020, Sputnik Srbija\nvesti, svet, madrid, španija, protest, protesti\n16:28 20.07.2020 (Osveženo: 22:40 03.08.2021)\n© Foto : Alejandro Cuevas VidalProtest lekara u Madridu\n© Foto : Alejandro Cuevas Vidal\nMadridski lekari, koji su plaćeni manje nego da rade u Mekdonaldsu, izašli su na ulice kako bi od vlasti tražili bolje uslove za rad. Radi se o mladim lekarima koji posle fakulteta stažiraju od 3 do 5 godina kako bi svoju karijeru nastavili kao doktori i smatraju da im aplauz nije dovoljna nagrada.\nPosle godina nezadovoljstva, korona je definitivno iscrpla strpljenje mladih radnika španskih bolnica - dežurstva su se od 24 sata produžila na 35, plate lekara do treće godine staža su često i manje od 1.000 evra.\nMnogi od njih tvrde i da ispunjavaju zadatke koji ne ulaze u njihove radne obaveze. Jedan od plakata viđenih na protestu glasi: „Nismo jeftina radna snaga, mi smo profesionalci na stažu.“\nProtest lekara u Madridu\nTakođe su se mogli čuti usklici: „Ovo nije staž, ovo je eksploatacija“. Prema rečima manifestanata, njihov rad često je plaćen manje nego onih koji rade u Mekdonaldsu. Za sat vremena dobijaju šest evra, za dežurstvo - 10 po satu, a ako rade vikendom ili praznikom, sat se plaća 12 evra. Ovim protestom takođe žele da skrenu pažnju vlasti na svoju ulogu u suzbijanju pandemije koja je bila traumatična za mnoge lekare, jer im je dnevno umiralo i po 15 pacijenata.\nNekoliko udruženja mladih lekara u ovoj akciji moli narod da im se pridruži i da im ovog puta pomognu da osvoje više od aplauza koje smo u vreme krize videli, kako u Španiji, tako i kod nas.\nTokom za sada najtežih meseci za zdravstvene radnike, od marta do kraja maja, videli smo proteste lekara širom Evrope i sveta.\nPamtimo slučaj Belgije, gde je u maju ceo zdravstveni kolektiv jedne bolnice okrenuo leđa premijeru koji im je došao u posetu.\nFrancuski lekari i dalje su nezadovoljni i to redovno pokazuju učestalim protestima, iako je Makron prvi od svojih kolega priznao greške i najavio reforme zdravstvenog sistema.


- Societe Generale Banka - Poslovanje u 2009. i planovi za 2010. godinu - Banke:online/\nSociete Generale Banka - Poslovanje u 2009. i planovi za 2010. godinu //\n// 2010-01-25 14:19:41\nSosijete ženeral Srbija je, kao i krajem svake prethodne, na kraju 2009. godine sumirala rezultate i napravila planove aktivnosti za 2010. Kada su u pitanju rezultati za 2009, imajući u vidu specifičnu situaciju na tržištu, Sosijete ženeral je zabeležila odlične rezultate.\nU 2009. godini, iznos kredita koje je banka odobrila privredi i građanima uvećan je za 40 odsto u odnosu na prethodnu godinu. U sektoru za rad sa fizičkim licima iznos odobrenih kredita uvećan je za 24 odsto, pri čemu je najveći porast, zahvaljujući programu subvencija države, zabeležen kod auto kredita – iznos je šestostruko uvećan u odnosu na 2008. godinu. Veliki porast, čak 47 odsto, zabeležen je i kada je u pitanju iznos odobrenih stambenih kredita. Zahvaljujući raznovrsnoj ponudi banke kada su u pitanju štedni proizvodi, iznos oročenih depozita uvećan je za 14 odsto.\nU 2010. godini, Sosijete ženeral banka će nastaviti da podržava klijente, nudeći im proizvode i usluge iz svoje bogate ponude pod najpovoljnijim uslovima. Na nivou banke, planiran je porast kreditnog plasmana od najmanje 20 odsto.\nTagovi: banke societe_generale_banka krediti\n: Societe Generale banka i EBRD potpisuju ugovor o kreditiranju poljoprivrednika //


Rezolucija Evropskog parlamenta o Srbiji – značaj za korupciju\nPočetak Aktuelno Pod lupom Predstavnik TS sa Johanesom Hanom o izborima, direktoru Agencije, izmenama Ustava\nDatum kreiranja: nedelja, 18 jun 2017\nRezolucija Evropskog parlamenta o Srbiji , koju je još prošle godine pripremio specijalni izvestilac Dejvid Mekalister, i koja je u međuvremenu dopunjena amandmanima drugih poslanika u značajnoj meri se bavi i pitanjem borbe protiv korupcije. Podsećamo da je upravo jedna od rezolucija EP, pre pet godina, bila prelomna tačka u pogledu nezadovoljavajuće ocene učinka državnih organa Srbije na ovom polju (zahteva da se ispitaju 24 izveštaja Saveta za borbu protiv korupcije koji se odnose na privatizaciju i druga pitanja).\nU ovom tekstu se ponavljaju brojne ocene koji su od ranije poznate, naročito iz godišnjih izveštaja Evropske komisije o napretku, ali i neke nove. Osnovna ocena je „zabrinutost zbog odsustva napretka u borbi protiv korupcije u Srbiji“, odakle sledi poziv vlastima „da pokažu jasnu političku volju i opredeljenost u bavljenju ovim pitanjima, uključujući i unapređenje i punu primenu zakona“.\nEvropskim parlamentarcima je više stalo od domaćih do sprovođenja nacionalne antikorupcijske strategije i pratećeg akcionog plana, na čiju „punu primenu“ pozivaju. I pored toga što su godišnji izveštaji Agencije za borbu protiv korupcije krajnje zabrinjavajući, a najnoviji pokazuje da za polovinu mera nije bilo moguće čak ni doći do podataka u kojoj meri su ispunjene, Narodna skupština Republike Srbije već godinama nije uradila ništa da se ovi problemi reše.\nStandardan deo svih izveštaja poslednjih godina je „postizanje uspeha (track record) u istragama, optuženju i osudama korupcije na visokom nivou“. EP hvali to što se „finalizuje“ pisanje Zakona o Agenciji za borbu protiv korupcije (u stvari, nema novina na tom polju od oktobra, kada je objavljen nacrt zakona), kao i sprovođenje jednog od projekata koji finansira EU.\nNajviše pažnje evropski parlamentarci posvećuju pitanju izmena krivičnih dela privrednog kriminala. Tako, oni ponovo pozivaju Srbiju da izmeni i primeni norme Krivičnog zakonika koje se odnose na privredni kriminal i korupciju, i pored toga što je upravo ova glava KZ značajno izmenjena krajem 2016, uz obrazloženje da se to čini upravo radi ispunjavanja preporuka EU. Rezolucija pokazuje stav da promene ne ispunjavaju taj cilj. Ista stvar se pominje još jednom, kao poziv da se „na odgovarajući način“ reformišu krivična dela zloupotrebe službenog položaja i zloupotrebe odgovornog lica, jer se ona „preterano koriste i škode klimi poslovanja“. Stvarni značaj ovih preporuka za borbu protiv korupcije je ograničen. Najveća korist preciziranja normi bi bila jedino to da se prestane sa praksom državnih organa u Srbiji da slučajeve privrednog kriminala pogrešno predstavljaju kao borbu protiv korupcije. S druge strane, ima daleko bitnijih promena koje treba izvršiti u Krivičnom zakoniku, ali ih EP ne pominje (npr. uvođenje krivičnih dela iz posebnih zakona u KZ, „nezakonito bogaćenje“, kažnjavanje opstrukcije rada nezavisnih organa i odmazde prema uzbunjivačima itd.)\nNa dva načina Izveštaj pominje odnos krivičnog gonjenja i medijskog izveštavanja. Evropski parlamentarci su izrazili zabrinutost „zbog ponovljeog curenja informacija o istragama u toku“. Ovde se, da podsetimo, govori o problemu koji bi bilo daleko ispravnije nazvati „ciljano plasiranje informacija o krivičnim istragama u odabranom javnom glasilu.“ S druge strane, izuzetno je značajno to što EP poziva vlasti u Srbiji „da ozbiljno istraže nekoliko slučajeva visokog profila gde su novinari predstavili dokaze o mogućim prestupima“. Time se ukazuje na odavno poznati problem nedovoljnog aktivizma organa gonjenja, zbog čega veliki deo korupcije ostaje neotkriven ili neistražen, čak i kada informacije postoje.\nTransparencySer Predstavljamo rezultate istraživanja o planovima integriteta. Sažetak i nacrt izveštaja na sajtu TS:… https://t.co/7Kqm8siErR\nTransparencySer Borba protiv korupcije – veći prioritet samita EU nego vlasti u Srbiji - komentar TS o Deklaraciji iz Sofije: https://t.co/jVV2j1zJyZ\nmaj 21 • reply • retweet • favorite\nTransparencySer TS sprovodi istraživanje - da li se inspekcije zloupotrebljavaju za pritisak na medije. Poreska inspekcija odbila d… https://t.co/HbPc3p7rYx\nmaj 18 • reply • retweet • favorite


Beta 26. januara 2022. 10:45\nPokret „Da se struka pita“ zatražio je danas od vlasti da osposobe tunele „Karaburma“ za saobraćaj „BG voza“ i da se produži linija do Pančeva.\nČlan predsedništva tog pokreta, inženjer saobraćaja Dragomir Lukić je u saopštenju naveo da su u prošlom veku od leve i desne cevi tunela „Vračar“ klasičnom metodom izgradjene dve cevi tunela „Karaburma“.\nDodao je da su obe cevi dužine 600 metara, te naveo da je leva cev tunela izgradjana u periodu 1975-1977, a desna 20 godina kasnije, preneo je taj pokret.\n„Prošlo je skoro 25 godina i nijedna vlast u Beogradu nije do danas uspela, pre bi se reklo nije znala, da tunele „Karaburma“ osposobili za saobraćaj „BG voza“ i linije produži do Karaburme, Rospi Ćuprije i dalje“, rekao je on.\nObjasnio je i da je potrebno “ da bi se tuneli „Karaburma“ osposobili za saobraćaj „BG voza“, prvo te tunele očistiti od korova i ostale nečistoće, a zatim postaviti šine i kontaktnu mrežu“.\n„Tako bi stanovnici Karaburme, Rospi Ćuprije i dalje dobili brzu i sigurnu vezu sa centrom Beograda, železničkom stanicom Beograd Centar – Prokop, Novim Beogradom i Zemunom“, rekao je on.\nIstakao je i da se pokret kome pripada pita, da bi odavno linije „BG voza“ bile produžene i do Pančeva.\nNaveo je da je 10. februara 2017. bila je završena rekonstrukcija, modernizacija i elektrifikacija dvokolosečne pruge od Pančevačkog mosta do Pančeva u dužini od 16 kilometara. Dodao je da je to „Srbija platila 90 miliona dolara“.\n„Kako to da se niko od nadležnih u Beogradu, Pančevu i, na kraju, u Srbiji nije do danas „setio“ da bi linije „BG voza“ mogle da se produže do Pančeva“, zapitao je Lukić.\nNapomenuo je da je „od železničke stanice Ovča, do koje saobraća „BG voz“, do železničke stanice Pančevo Glavna manje od osam kilometara modernizovane i elektrificirane dvokolosečne pruge“.\n„Kada bi se linije „BG voza“ produžile do Pančeva, sigurno je da bi se rapidno smanjio i broj autobusa i automobila koji svaki dan, prelazeći Pančevački most, prevoze putnike izmedju Beograda i Pančeva, pa bi se time smanjilo i saobraćajno opterećenje samog mosta“, rekao je on.


Mayday, Mayday od strane svih američkih senatora i predstavnika na Havajima poslani u mornaricu\nPOČETNA » Najnoviji članci vijesti » Najnovije međunarodne vijesti » Najnovije vijesti iz SAD -a » Mayday, Mayday od strane svih američkih senatora i predstavnika na Havajima poslani u mornaricu\nVladine vesti • Havajske najnovije vijesti • vijesti • Najnovije vijesti iz SAD -a\nNakon što je 1,618. maja pušteno 5 galona mlaznog goriva JP-6 iz cjevovoda unutar skladišta goriva Red Hill Bulk Fuel na Oahuu na Havajima, mornarica je prvobitno rekla javnosti da se gorivo ne ispušta u okoliš. Ovo nije bilo tačno jer je mornarica otkrila pun opseg izlivanja.\nDok se svjetski lideri sastaju u Glazgovu u Velikoj Britaniji na COP26 kako bi razgovarali o okolišu i klimatskim promjenama, stalna katastrofa na Havajima zavisnim od turizma se pojavljuje i postaje glavno nacionalno pitanje.\nU januaru ove godine, mornarički dužnosnici imali su dovoljno dokaza da potvrde da je cjevovod povezan sa sistemom za skladištenje rasutih goriva u Red Hillu curio gorivo u Pearl Harbor u blizini pristaništa hotela. Međutim, Ministarstvo zdravlja nije obaviješteno do maja, prema pismu DOH-a.\nOvo se pretvara u veliku prijetnju okolišu na Havajima.\nJučer su sva 4 američka predstavnika i senatora države Havaji napisala ovo pismo Ministarstvu mornarice.\nPoštovani Carlos Del Toro\nPišemo sa sve većom zabrinutošću u vezi sa sigurnošću operacija sa gorivom mornarice na Havajima. Posebno smo zabrinuti zbog izvještaja o curenju goriva u blizini hotela Pier u zajedničkoj bazi Pearl Harbor-Hickam (JBPHH) koji se dogodio u martu 2020. i tvrdnjama da mornarica nije na odgovarajući način odgovorila državnim regulatorima o izvoru i obimu curenja goriva, savezni zvaničnici i javnost – uključujući naše kancelarije.\nMornarica se obavezala da će angažovati narod Havaja putem gradskih vijećnica i susjedskih odbora, informirati državne regulatore i službenike, te zadržati otvorene linije komunikacije s delegacijom Havaja Kongresa o tome šta mornarica radi kako bi ostala dobri čuvari okoliša . Zbog toga smo bili razočarani što smo prvo saznali o curenju goriva Hotel Pier u štampi umjesto da smo direktno čuli od rukovodstva mornarice.\nOdluka Mornarice da javno ne priznaje curenje goriva Hotel Pier i objasni šta radi da spreči curenje u budućnosti nije u skladu sa obavezom koju su prošli sekretari mornarice dali ljudima na Havajima da ostanu transparentni u svim pitanjima koja bi mogla uticati na našu životnu sredinu resurse. Nadalje, slijedi curenje goriva 6. maja u skladištu rasutog goriva Red Hill u kojem je mornarica prvobitno rekla javnosti da se gorivo ne ispušta u okoliš, izjava za koju smo saznali da nije tačna nakon što je mornarica otkrila pun opseg prosuti. Ovi nedavni incidenti, uključujući način na koji je mornarica reagovala na njih i nedostatak transparentnosti u javnosti, postavljaju pitanja o ozbiljnosti s kojom mornarica preuzima svoju odgovornost da jasno komunicira s javnošću o pitanjima koja se tiču zdravlja i sigurnosti. Ljudi na Havajima zaslužuju bolje od mornarice.\nŠto se tiče incidenta s hotelskim pristaništem, imamo specifične zabrinutosti koje dovode u pitanje kako mornarica djeluje i vrši nadzor nad svojim operacijama goriva na Havajima. Tražimo pravovremene i iscrpne odgovore na sljedeća pitanja:\n1) Koje su procedure službenici mornarice koristili da otkriju izvor i obim curenja iz pristaništa hotela i jesu li te procedure slijedile zaštitne mjere i standarde testiranja mornarice koje je uspostavila kako bi poboljšala sigurnost svojih operacija goriva kao odgovor na druga izlivanja?\n2) Da li je mornarica ispoštovala sve svoje zahtjeve za izvještavanje o ispuštanju goriva u vezi sa ovim incidentom i da li je pružila pravovremene informacije državnim regulatorima, uključujući informacije koje su mogle biti relevantne za službenika za saslušanje za izdavanje operativnih dozvola Red Hilla?\n3) Kolika je ukupna količina goriva puštena u Hotel Pier i šta je mornarica uradila da očisti i sanira pogođeno područje?\n5) Koje naknadne radnje poduzima mornarica kako bi identifikovala druge potencijalne tačke kvara u svojim operacijama goriva, uključujući sisteme cjevovoda na ili oko JBPHH, koje bi mogle dovesti do opasnog curenja goriva? i\n6) Kakvu vezu, ako postoji, ima cjevovod Hotel Pier sa skladištem goriva Red Hill i kakve bi implikacije to moglo imati na postojeći plan poboljšanja postrojenja, uključujući one koje zahtijevaju državni i savezni regulatori?\nMornarica mora nastaviti da unapređuje upravljanje i nadzor nad svojim operacijama, te pruža pravovremene i tačne informacije državnim i saveznim regulatorima kako bi osigurala da njene aktivnosti goriva ne predstavljaju rizik po zdravlje i sigurnost ljudi na Havajima. U tom cilju, očekujemo da ćete dati detaljne i pravovremene odgovore na gore opisana pitanja, a ako se otkrije bilo kakva nepravda, da ćete naknadno poduzeti odgovarajuće mjere odgovornosti.\nS poštovanjem tražimo sastanak delegacije na nivou članova kako bismo razgovarali o tome kako mornarica radi i kako nadzire svoje operacije goriva na Havajima, uključujući korake koje poduzima da osigura javno zdravlje i sigurnost, najkasnije do 3. decembra 2021. Hvala vam na Vaše razmatranje ovog zahtjeva. Radujemo se daljnjoj raspravi o ovom pitanju.\nMAZIE K. HIRONO, američki senator\nKAIALIʻI KAHELE, američki predstavnik


Vakcina “CoronaVac” podstakla je stvaranje antitela koja neutrališu korona virus kod više od 90 odsto učesnika studije dve nedelje nakon što su je primili.\nKlinička studija je sprovedena u Centru za kontrolu i prevenciju bolesti provincije Đangsu, na istoku Kine. Do sada su 743 zdrava učesnika stara 18-59 godina primila ili vakcinu u dva navrata, ili placebo.\nOd tog broja, 143 dobrovoljca učestvuje u fazi I, kako bi se proverila bezbednost vakcine u čijoj je proizvodnji korišćen umrtvljen virus. Ostatak odraslih osoba učestvuje u fazi II, kako bi se ispitalo da će proizvodnja antitela biti podstaknuta nakon što se dva puta vakcinišu u roku od 14 dana, prenosi "Dejli mejl".\nPortparol kompanije kaže da će grupa dobrovoljaca dobijati vakcinu u razmaku od 28 dana kako bi se proverilo da li se time povećava efikasnost.\n- Faza I I II pokazuju da je “CoronaVac bezbedan (niko od učesnika nije imao neželjena dejstva) i da može da proizvede imunološki odgovor – kaže direktor kompanije “Sinovac” Vejdong Jin, ocenjujući da je reč o “značajnom dostignuću u borbi protiv kovida-19”.\nPrema njegovim rečima, kompanija već gradi proizvodni pogon kako bi se spremila za početak proizvodnje u slučaju da dalja istraživanja daju uspešne rezultate i vakcina bude registrovana.\nProšle nedelje kompanija je saopštila da je sklopila partnerstvo sa Institutom "Butantan" iz Sao Paula kako bi započeli fazu III testiranja vakcine u Brazilu.


NBS o ostavci Jelašića - Nedeljnik Vreme\nNBS o ostavci Jelašića\nSavet Narodne banke Srbije usvojio ostavku guvernera Radovana Jelašića\nSavet Narodne banke usvojio ostavku Radovana Jelašića koji ostaje na funkciji do izbora novog guvernera.\nPredsednik Saveta Narodne banke Dejan Šoškić, koji se pominje kao jedan od najozbiljnijih kandidata za novog guvernera, rekao je za B92 da postojećim zakonom nije definisan rok za izbor novog prvog čoveka centralne banke, pa ta procedura, kako procenjuje, može trajati duže vreme.\nZakon kaže da novog guvernera formalno predlaže skupštinski odbor za finansije, da izabranom guverneru mandat traje pet godina (s pravom ponovnog izbora) i da guverner kome je mandat prestao nastavlja da obavlja poslove do izbora novog guvernera.\nMeđutim, premijer Srbije Mirko Cvetković nedavno je najavio novi zakon o Narodnoj banci, a jedna od izmena odnosila bi se upravo na to ko predlaže guvernera, pa se razmišlja da taj posao pripadne predsedniku države.\nNezvanično se može čuti da će kandidata za novog guvernera predložiti Demokrartska stranka, umesto G17 Plus kojoj je do sada pripadalo da predlaže ko će voditi Narodnu banku.\nOsim što je predsednik Saveta centralne banke, Dejan Šoškić je i jedan od članova premijerovog ekonomskog tima i profesor na Ekonomskom fakultetu.\nU utorak, 6. aprila je prvi put otkrio da su sa njim vođeni neformalni razgovori.\n"Nekih neformalnih kontakata jeste bilo, međutim, ja bih zaista u ovom trenutku prepustio demokratskom procesu da ide svojim tokom. Sigurno je da treba da se obavi još dosta tih preliminarnih konsultacija da bi se izašlo sa nekim konkretnim predlogom za to važno mesto", kaže on.\n"U pitanju je jedan složen proces međusobnog dogovaranja i teško bi bilo predpostaviti da to može da se završi u nekom kratkom roku", kaže Šoškić.\nRadovan Jelašić je ostavku na mesto guvernera Narodne banke najavio 23. marta. Svoj potez je objasnio ličnim razlozima. Tada je rekao da je njegova odluka konačna i da na njega nisu vršeni nikakvi politički pritisci.\nJelašić je sutradan, na konferenciji za štampu, dodao da je za sve koji se odluče da se kandiduju za mesto novog guvernera važno da znaju šta ih čeka.\nIpak, iako je njegova ostavka obrazložena ličnim razlozima, pada u oči da je gotovo u isto vreme kada je obznanjena namera guvernera da se povuče, 23. marta potpredsednik Vlade Srbije i ministar ekonomije i regionalnog razvoja Mlađan Dinkić predstavio nove dinarske potrošačke kredite za građane, kao dopunu vladinog paketa mera za ublažavanje negativnih efekata svetske ekonomske krize. To pitanje je bilo predmet sporenja u javnosti poslednjih nedelja, pa i na skupu ekonomista, privrednika i političara na Kopaoniku gde se razgovaralo o politici za naredni period.\nJelašić će funkciju guvernera obavljati dok Skupština Srbije ne izabere novog prvog čoveka Narodne banke. Nasledniku je poručio: "Uvek sam radio svoj posao. Da sam se bavio time da slušam političare, ne bih uspeo da šest godina ostanem na ovoj funkciji".


TURISTIČKIM PUTOKAZOM DO DOMAĆEG KAJMAKA, PRŠUTE, RAKIJE - Užice Oglasna Tabla\nTURISTIČKIM PUTOKAZOM DO DOMAĆEG KAJMAKA, PRŠUTE, RAKIJE\nдецембар 8, 2016 децембар 8, 2016 0213\nGoste Zlatibora i one koji putuju ka Crnoj Gori putokaz s magistrale vodi ka zlatiborskom selu Rožanstvu i to pravo u mlekaru. Sa planinskih pašnjaka tog kraja, iz šezdesetak domaćinstava se svakog dana tu se slije hiljadu i po litara mleka, od kojega naprave oko 60 kilograma kajmaka i više od 200 kilograma sira.\n„Sa tim putokazima mogu da dođu, znaju gde je ta mlekara Rožanstvo. Kad nas pozovu pre ovih putokaza i pitaju gde se nalazimo, kažemo da smo blizu sela Sirogojno – prvo dođete kod nas, pa idete u Sirogojno. Sad ne moramo da pričamo, već kad dođete do Zelenkade imate putokaz koji vas vodi do naše mlekare“, kaže Biljana Dželebdžić, vlasnica mlekare „Biljana krin“ u Rožanstvu.\nPolazna tačka švajcarskog projekta kojim su osim turističke signalizacije finansirana i 23 degustaciona centra, bila je pomoć malim proizvođačima tradicionalnih proizvoda i zanimanja.\n„Najvažnije je bilo što smo analizirali njihove potrebe i probleme u brdsko-planinskom području, kako da povežemo turizam i proizvođače tradicionalnih proizvoda, i pokazalo se da je najbolje napraviti mrežu saradnje sa hotelima, restoranima, sa turističkim subjektima i malim proizvođačima“, rekao je Slavko Lukić iz Regionalne razvojne agencije „Zlatibor“.\nZa prepisivanje užičkog modela turističkih putokaza i podršku malih proizvođača zainteresovani su i u drugim krajevima Srbije, a pošto se ta metoda pokazala uspešnom, biće nastavljena i narednih pet godina.\nU 11. KOLU DMLS, KK „SLOBODA“ DOČEKUJE KK „KOLUBARU“ IZ LAZAREVCA\nOD 8. DO 14. DECEMBRA U BIOSKOPU ART – UŽICE


Nekom poklon, nekom ugalj\nPred kraj godine obično se svode računi i dele pokloni. A da bi se pokloni podelili, treba znati ko je bio dobar cele godine, a ko nije. Evo šta su odlučila deca, bar što se tiče poznatih ličnosti.\nKada Britni Spirs i Paris Hilton otvore svoje paketiće na Božić, ne bi trebalo da se iznenade ako u njima nađu ugalj! Naime, u jednom glasanju američka deca su odlučila da bi ove dve proslavljene ličnosti trebalo da budu na vrhu Deda-Mrazove liste onih koji ovog Božića neće dobiti pravi paketić.\nKao kontrast njima dvema, „Diznijeva“ zvezda po imenu Hana Montana izabrana je za najbolju slavnu ličnost. Nju su odabrala deca od dve do 12 godina, dok je glumica Andželina Džoli na vrhu liste najboljih za tinejdžere od 13 do 17 godina.\nOvo onlajn istraživanje sprovela je agencija „E-poll Marker Reserch“, koja je specijalizovana za istraživanja o slavnim ličnostima i brendovima, i to s ciljem da utvrdi dečja stanovišta o dobrom i lošem, uključujući praznično pitanje: „Ko će se kvalifikovati za dobru i lošu Deda-Mrazovu listu?“\nPriče o rehabilitaciji Britni Spirs, zatim objavljivanje njenih obnaženih slika i bitka za starateljstvo nad decom osvajale su naslovne strane novina i časopisa. Zbog svega toga našla se na prvom mestu Deda-Mrazove loše liste, bar po mišljenju mlađe i starije dece. Na listi loših nju u stopu prati Paris Hilton, koja je ove godine provela čak tri nedelje u zatvoru zbog prekršaja u vožnji. Po mišljenju dece stare između dve i 12 godina, te dve žene pobedile su čak i Grinča, junaka knjige „Kako je Grinč ukrao Božić“ i Darta Vejdera iz „Zvezdanih“ staza.\nPrema mišljenju tinejdžera, Britni Spirs i Paris Hilton premašile su i Lindzi Lohan, koja je provela 84 minuta iza rešetaka ove godine zbog vožnje u pijanom stanju i presude za posedovanje kokaina. A iza ove „paklene“ trojke nalazi se Bijonse.\nKada decu pitaju šta nekog čini dorbim, ona uglavnom spominju sledeće odgovore: da izvršava svoje obaveze i da sređuje za sobom, da deli stvari, da je iskren i vaspitan. Sve su to načini da se impresionira Deda Mraz. Ali, deca spominju i ponašanje svojstveno onima koji se nalaze na lošoj Deda-Mrazovoj listi, kao što su neposlušnost prema roditeljima, zlobnost, sebičnost i nasilnost.\ndeda mraznova godinaugaljbožićpokloni


Kurs i obuka - Upoznajte se sa obavezama poslodavaca vezano za vođenje propisane evidencije\nUpoznajte se sa obavezama poslodavaca vezano za vođenje propisane evidencije\nUpoznajte se sa obavezama poslodavaca vezano za vođenje propisane evidencije - Audio verzija\nS obzirom na to da je tema ove edukacije specifična, odnosno da može biti prvenstveno interesantna nadležnima u firmama, to jest vlasnicima preduzeća, ali i osobama koje su zaposlene u javnom sektoru, odnosno u odeljenju ljudskih resursa, to navodimo da je stručni kurs i obuka - upoznajte se sa obavezama poslodavaca vezano za vođenje propisane evidencije prvenstveno tim licima namenjen. Ipak, s obzirom na to da nisu navedena ograničenja, odnosno specijalni zahtevi koje moraju polaznici da ispune, to naglašavamo da svako ko želi može da izvrši prijavu i upiše se za praćenje pomenutog seminara.\nSvakako je važno informisati sve zainteresovane da na više od 20 lokacija postoje poslovnice Obrazovnog centra Akademije Oxford u zemlji, a da nastavu mogu pohađati kako fizička lica, tako isto i zaposleni u različitim kompanijama, uzevši u obzir da je ponudom obuhvaćen i korporativni kurs. Taj tip edukacije se organizuje upravo onako kako klijent zahteva, odnosno kako budu definisali nadležni u instituciji organizatora i u okviru zainteresovane kompanije. Naime, potrebno je da se oni usaglase kako oko termina u kojima će časovi biti organizovani, odnosno dinamike, tako isto i oko datuma početka i mesta održavanja obuke. Zapravo jedini slučaj kada organizator dozvoljava da bude promenjena lokacija sprovođenja nastave jeste korporativni tip edukacije, a u većini slučajeva se ona održava u okviru matičnog preduzeća polaznika. Vrlo je važno da propisani uslovi za rad u tom slučaju budu ispunjeni, a sa detaljima o tome kako bi trebalo da prostor bude opreme će svaki klijent blagovremeno biti upoznat.\nKada je u pitanju edukacija koju treba da pohađaju fizička lica, ona se organizuje kako online, tako isto i u okviru svakog predstavništva ove institucije, odnosno prema uobičajenim principima. Inače je za oba tipa edukacije predviđeno da polaznici biraju da li će pohađati grupni, individualni ili poluindividualni seminar - upoznajte se sa obavezama poslodavaca vezano za vođenje propisane evidencije.\nNajpre da napomenemmo da mora imati kompjuter svaki kandidat, koji odabere nastavu da pohađa onlajn, a što može učiniti sa bilo koje lokacije, na kojoj ima propisane uslove. Zapravo to znači da mora obezbediti stabilnu vezu sa internetom i instalirati tačno definisani tip softvera na svoj kompjuter, prema aktuelnim pravilima. Sve informacije o postupku instaliranja softvera će biti na raspolaganju prijavljenima neposredno pre početka edukacije, kao i pomoć IT stručnjaka, zaposlenih u okviru brojnih poslovnica pomenute institucije.\nPrilično su strogo definisana pravila, prema kojima se organizuje nastava u grupi, a prvo i osnovno jeste vezano za početak tog tipa edukacije. Stvar je u tome da najmanje 4 kandidata moraju izvršiti prijavu u određenom predstavništvu, pošto će nakon toga biti ostvaren uslov za početak tog tipa obuke, odnosno biće formirana grupa, u kojoj osmoro ljudi najviše sme biti prisutno. Svakako da je predviđeno pravilnikom da koordinator za nastavu odmah posle toga određuje najpre kog datuma će grupni kurs početi, a potom i kojim tempom će časovi biti organizovani i u kojim terminima, te obaveštava sve prethodno prijavljene kandidate o tome. A tom prilikom će posebno istaći podatak da se izmene kod tog tipa edukacije ne dozvoljavaju, tako da se podrazumeva da će kandidati prihvatiti ono što ovlašćeno lice u konkretnoj poslovnici organizatora bude prethodno definisalo.\nMnogo su slobodnija pravila u skladu sa kojima se organizuje individualna obuka i kurs - upoznajte se sa obavezama poslodavaca vezano za vođenje propisane evidencije, odnosno poluindividualna nastava, jer praktično rečeno u tom slučaju sve definišu polaznici i nadležni profesor, odnosno koordinator za nastavu. Jednostavnije, predviđeno je da se oni dogovore najpre o tačnom datumu početka bilo individualne, bilo poluindividualne edukacije, a da posle toga odluče i kojim tempom će predavanja biti organizovana, odnosno u kojim tačno će to terminima biti.\nSvakog radnog dana može biti izvršena prijava i to kako direktno u poslovnici institucije organizatora, tako isto i putem telefona. Pravilnikom je predviđeno da polaznici treba tom prilikom da navedu kako svoje ime i prezime, tako isto i datum rođenja, odnosno da ostave kontakt informacije.\nNjihovo prisustvo u trenutku upisa je obavezno, a podrazumeva se da će sve neophodne informacije o postupku upisa, odnosno o dokumentima koja moraju kandidati da dostave njima biti blagovremeno na raspolaganju.\nBudući da institucija organizatora ima sve što je potrebno da izda sertifikat o pohađanju, koji je pravno validan, to polaznici nemaju nikakvog razloga za zabrinutost. Naime, uzevši u obzir da se radi o sertifikatu koji je sa zakonskog aspekta potpuno priznat, oni imaju pravo da od nadležnih u najbližoj poslovnici Nacionalne službe za zapošljavanje zahtevaju upis konkretnog dokumenta, a ukoliko imaju otvoren radni dosije u okviru te institucije. Preciznije rečeno, postupak upisa diplome i sertifikata je izmenjen, te isključivo nadležni u pomenutoj službi imaju pravo da upisuju ta dokumenta u radne dosijee kandidata, te je vrlo važno da oni njih kontaktiraju nakon završetka edukacije i preuzimanja dokumenata, kako bi taj sertifikat u njihov radni dosije prema pravilima bio upisan.\nNastavni program stručnog kursa - upoznajte se sa obavezama poslodavaca vezano za vođenje propisane evidencije\nVrlo je važno da na samom početku svaki polaznik ove obuke sazna zbog čega je potrebno da evidencija, koja je usklađena sa trenutno aktuelnim zakonom bude pravilno vođena. Svakako da će specijalizovani seminar - upoznajte se sa obavezama poslodavaca vezano za vođenje propisane evidencije početi od te teme, koja će biti u nastavku detaljno obrađena.\nU principu, ukoliko se u nekoj kompaniji vrši nadzor nadležnih inspektora, oni proveravaju da li poslodavac ima urednu evidenciju, a koja je usklađena sa trenutno važećim zakonom.\nUpravo iz tog razloga će prisutni imati prilike da se upoznaju sa onim aspektima zakona o radu, koji su vezani za taj deo, tako da će pored ostalog dobiti informacije o tome koje su to evidencije iz oblasti rada, a koje u skladu sa odredbama tog zakona svaki poslodavac ima obavezu da vodi.\nNaravno da će kroz primere kandidati dobiti mnogo jasniju sliku o svemu tome, a trebalo bi i da pitaju profesore sve što im vezano za vođenje konkretne evidencije možda nije u potpunosti jasno. U tom segmentu će oni dobiti na uvid sva dokumenta koja mogu zahtevati inspektori, te će saznati i kako se ona pravilno popunjavaju.\nNapominjemo i to da postoje određene vrste dokumenata, koja bi trebalo poslodavac da vodi, ali nije u obavezi, mada se preporučuje. Iz tog razloga će specijalizovana obuka i kurs - upoznajte se sa obavezama poslodavaca vezano za vođenje propisane evidencije posvetiti pažnju i takvim dokumentima, jer njihovo vođenje ima direktno uticaja na zaštitu poslovanja pravnog lica.\nDa bi pravilno vodili propisane evidencije, poslodavci moraju znati da je njihova obaveza da konkretne podatke zaštite, a svakako će biti informisani polaznici ove edukacije i o tome na koji način se prikupljeni podaci obrađuju i u koju svrhu se smeju koristiti, a sa aspekta onih odredbi aktuelnog zakona, koje su vezane primarno za zaštitu podataka zaposlenih.\nU kojim slučajevima bi poslodavci trebalo da komuniciraju sa poverenikom za informacije od javnog značaja i zaštitu podataka o ličnosti je isto tema, kojom će se baviti specijalizovani kurs i obuka - upoznajte se sa obavezama poslodavaca vezano za vođenje propisane evidencije.\nJoš bi trebalo napomenuti i to da će svako ko odluči da pohađa ovaj specijalizovani seminar imati mogućnost da se i teorijski i praktično upozna sa postupkom vođenja propisane evidencije.\nIsto tako bi trebalo kandidati da znaju i to da im je dato pravo u toku nastave, a kada to profesor bude dozvolio, da postavljaju pitanja u vezi sa konkretnom tematikom, kako bi eventualno sve postojeće nedoumice tom prilikom rešili.\nGde se i kada sprovodi seminar - upoznajte se sa obavezama poslodavaca vezano za vođenje propisane evidencije?\nU skladu sa pravilima koja se primenjuju u svakoj poslovnici Obrazovnog centra Akademije Oxford, u ponudi je poluindividualni, individualni kurs i obuka - upoznajte se sa obavezama poslodavaca vezano za vođenje propisane evidencije i grupni, a nastava se organizuje online i na klasičan način.\nOd pojedinačnih polaznika se očekuje da izvrše odabir između ponuđenih opcija, odnosno da se opredele kako će pratiti nastavu i odakle.\nSvako ko se bude odlučio da to učini u okviru individualne edukacije će imati slobodu da sa koordinatnim za nastavu poslovnice, u kojoj je izvršio prijavu i upis, odnosno sa profesorom definiše termine u kojima će pohađati časove, ali i dinamiku i datum kada će individualna nastava početi. Potpuno je isti princip u skladu sa kojim se organizuje poluindividualna edukacija, a jedina razlika jeste što tada dvoje kandidata prisustvuje nastavi.\nU jednoj grupi može biti od četvoro do osmoro ljudi maksimalno, a u tom slučaju koordinator za nastavu definiše kako će se predavanja odvijati. Zapravo, pošto bude osnovni uslov za početak tog tipa edukacije ostvaren i formirana grupa u bilo kom predstavništvu, on će doneti odluku o datumu početka grupne edukacija, te će definisati termine u kojima će biti predavanja održana, a odrediće i kakvom dinamikom će se časovi sprovoditi. Prethodno prijavljene polaznike će o svemu tome obavestiti i istaći da se njihovi zahtevi za promenama ne uzimaju u obzir kod tog tipa edukacije.\nTrebalo bi da se prijavljeni odluči i da li će pohađati nastavu na klasičan način, a koja se organizuje u brojnim poslovnicama ove institucije ili mu možda više odgovara princip koji podrazumeva onlajn obuka i kurs - upoznajte se sa obavezama poslodavaca vezano za vođenje propisane evidencije.\nU slučaju da je njegova odluka da časovima pristupa online, mora u tu svrhu koristiti sopstveni kompjuter, na koji će u skladu sa pravilima da instalira softver, kako bi pratio nastavu. Uslov je i da postoji stabilna internet veza u prostoru, iz koga on ima nameru da pohađa predavanja online. S obzirom na to da svako predstavništvo ove institucije zapošljava i IT stručnjake, koji pružaju tehničku podršku kandidatima, to se svaki pojedinačni polaznik, a koji ima poteškoća prilikom instalacije softvera ili kada pristupa predavanjima onlajn može njima i obratiti za pomoć.\nIstakli bismo i to da je ponudom ove specijalizovane institucije obuhvaćen i korporativni seminar - upoznajte se sa obavezama poslodavaca vezano za vođenje propisane evidencije, a kada se časovi organizuju isključivo za definisani broj zaposlenih u nekoj kompaniji. Zahtevima njihovih nadležnih se maksimalno izlazi u susret, jer upravo oni sa ovlašćenim licem institucije organizatora dogovaraju datum početka korporativnog kursa, odnosno termine održavanja časova i dinamiku. A dozvoljeno je samo kod korporativne obuke da bude održana i na drugoj lokaciji i to primarno u samoj firmi čiji zaposleni će je pohađati.\nKoliko će kurs i obuka - upoznajte se sa obavezama poslodavaca vezano za vođenje propisane evidencije da traje?\nTrebalo bi da prilikom organizacije korporativne nastave nadležni u okviru zainteresovanog preduzeća definišu koliko će ukupno trajati stručna obuka i kurs - upoznajte se sa obavezama poslodavaca vezano za vođenje propisane evidencije, a sa ovlašćenim predstavnikom institucije organizatora. Ustvari će se oni usaglasiti oko toga na koliko dana će 10 časova nastavnog fonda biti je raspoređeno, ali i o svim drugim detaljima.\nPojedinačni polaznici koji se opredele da časove pohađaju u formi individualne ili poluindividualne nastave, isto tako treba sa ovlašćenim licem u jednoj od poslovnica Obrazovnog centra Akademije Oxford i sa nadležnim profesorom da se dogovore kako oko rasporeda časova, tako isto i oko termina u kojima će oni biti održani, te oko toga kada će individualna ili edukacija koja se odvija u paru biti organizovana.\nMeđutim, kada fizičko lice odluči da pohađa grupni seminar - upoznajte se sa obavezama poslodavaca vezano za vođenje propisane evidencije, organizator definiše koliko će ukupno edukacija trajati, te je u ovom slučaju određeno da to bude 4 dana. Precizan raspored časova će biti na raspolaganju prijavljenim kandidatima onda kada bude bio osnovni uslov ostvaren, odnosno nakon što grupa od najmanje četiri člana u jednoj od poslovnica ove institucije bude bila zvanično formirana.\nSpisak gradova za kurs i obuku "Upoznajte se sa obavezama poslodavaca vezano za vođenje propisane evidencije"


Putin i Erdogan telefonom o Siriji, Libiji, pandemiji, izradi vakcine – Borba\nDvojica lidera su tokom telefonskog razgovora izrazila i zabrinutost zbog eskalacije sukoba u Libiji, naglasivši da je neophodno što pre postići primirje i započeti dijalog na bazi odluka donetih na Berlinskoj konferenciji u januaru, a u skladu s Rezolucijom Saveta bezbednosti Ujedinjenih nacija, saopšteno je iz Kremlja.\nNezaobilazna tema bio je i virus korona i način na koji se dve zemlje suočavaju i bore s tim problemom. Naglašen je značaj dalje saradnje odgovarajućih struktura po pitanju izrade vakcine.\nPutin je zahvalio turskim partnerima na pomoći prilikom prebacivanja ruskih državljana iz Turske u Rusiju tokom pandemije, kao i za humanitarnu pomoć upućenu čitavom nizu ruskih regiona.\nLekić: Đukanović je predsjednik hibridnog sistema autokratije!\nE to je Moc..Napravicemo Vakcinu za mjeseca Par…Izjavi Dzepni Super Men…iz Bratske a Mocne,Ministar zdravlja,znan kao dr Smrt,Mjeseca Dva i Stize ,dolazi rece,Vakcina AntiKovidalna…Udruzene,Mocne,Pametne Vlade,Dvije….ne dase Virusukoronalnom da Pucanstvo Pobije..Obecano,Ispunjeno..Gosn Putin u saradni s Ministrom Zdravim,Srbije Bratske,..Ponosno u Vis,Rukkama Gore..Drze Bocice,Vakcine..Spasonosne..p.s.Crknite Dusmani…


Crna Gora podržava ulazak Kosova u NATO\nRTS\t28.05.2019 10:22\nNačelnik Generalštaba Crne Gore Dragutin Dakić je rekao da Podgorica podržava strateški cilj Kosova da postane članica NATO-a.\n"Crna Gora podržava evroatlantske integracije država Zapadnog Balkana, kao garant mira i stabilnosti u regionu", rekao je načelnik Generalštaba Vojske Crne Gore Dragutin Dakić, tokom posete kosovskom ministarstvu odbrane i kosovskim snagama bezbednosti.\nOn je, u razgovoru sa kosovskim ministrom odbrane Rustemom Berišom i komandantom kosovskih snaga bezbednosti Rahmanom Ramom, naglasio da Crna Gora podržava strateški cilj Kosova da postane članica Alijanse, prenosi podgoričke Vijesti.\nBeriša je naglasio da je jedan od strateških ciljeva Kosova članstvo u NATO, "zbog čega je produbljivanje regionalne saradnje značajan državni prioritet".\nRama i Dakić su razgovarali o saradnji Prištine i Podgorice u oblasti odbrane i bezbednosti.\n"Dakić je istakao da Crna Gora podržava evroatlantske integracije zemalja Zapadnog Balkana, kao garanta mira i stabilnosti u region", navodi se u saopštenju.\nRama je zaključio da je njegovoj zemlji od značaja svaka pomoć partnera, posebno od Crne Gore, koja je okončala svoj put ka članstvu u NATO.


Kajak: Biljana Relić zlatna u Italiji - Portal Moj Bečej - Bečejske opštine iz ugla građana!\nReprezentativka Srbije u kajaku Biljana Relić prva je u disciplini K 1 200 metara na Evropskom prvenstvu za juniore i mlađe seniore u Italiji.\nKajakašica iz Bečeja uspela je da prva stigne na cilj u vremenu 40.769, ostavivši iza sebe mađarski, skoro pola sekunde, kao i poljski čamac.\nTrofejna sportistkinja nije krila zadovoljstvo povodom postignutog uspeha na danas završenom evropskom nadmetanju u italijanskom gradu Auronzo.\nBiljana Relić se na nedavno završenom Evropskom prvenstvu u kajaku u Beogradu plasirala na 9. mestu u trci na 200 metara.


Gondola na Zlatiboru već prevezla 30.000 ljudi /video/ - Sputnjik Srbija\n12:39 25 Februar 2021\nGondola na Zlatiboru već prevezla 30.000 ljudi /video/\n09:03 08.02.2021 Preuzmite kraći link\nGondola na Zlatiboru za manje od mesec dana prevezla je blizu 30.000 ljudi i podaci pokazuju da će se isplatiti mnogo brže nego što je planirano. Gužve su posebno vikendom, a gondolu zaustavlja jedino jak vetar na planini.\nRedovi od po nekoliko stotina ljudi koji čekaju na polaznoj stanici zlatiborske gondole su uobičajena slika. Dvadeset pet minuta vožnje od centra planine do vrha Tornik iznad zlatiborskih pejzaža, livada, borova, Ribničkog jezera, za mnoge je nesvakidašnji događaj, prenosi RTS.\nMilomir Tucović, pomoćnik direktora JP „Gold gondola“, navodi da se, u proseku, dnevno preveze i 1.200 ljudi, a vikendom i gotovo 2.000.\n„Putnici su pretežno posetioci Zlatibora, domaći turisti, mada ima dosta turista i iz regiona“, dodaje Tucović.\nVeliko interesovanje potvrđuje da se Zlatiborcima ulaganje 13 miliona evra u „Gold gondolu“ zaista pozlatilo.\nUz postojećih 55 kabina zato su poručili još 35. Planiraju i izgradnju nove gondole do Čigote od međustanice i budućeg „Zlatnog grada“ kraj Ribničkog jezera.\nDa Zlatibor nema problema s posetom, govori i 20-ak hiljada turista ovog vikenda i odavno rezervisani svi kapaciteti za Sretenje.\nNa Zlatiboru otvorena najveća panoramska gondola na svetu /video, foto/\nNova zlatiborska atrakcija premašila očekivanja i dnevni kapacitet /video, foto/


pcigre.com – PC Press Top 50\nKoliko se igrate? Verovatno više nego što želite da priznate. Pcigre su prilično dosledne i ne flertuju sa igrama za konzole. Čisti, inteligentni PC, ma kakvu grafiku imali… U stalnom rascepu između Web i print izdanja, često nije lako pronaći sopstveni put, ali na sajt pcigre.com se uvek možete pozvati ako vam junior postavi neko nemoguće pitanje o tome kako ujedinjene sile džedaja i alijanse suprotstaviti nerazumnim zahtevima konglomerata sila osovine i zlih Sita. Ko se igra – zlo mu je samo u kompjuteru.\nNakon početne blage pometnje oko toga šta spada na benchmark a šta na bench-market, stvari su se prilično sredile – na radost posetilaca. Na kraju, Internet adresa je univerzalna stvar, barem u univerzumu onih koji sa novim tehnologijama žive, koriste ih i raduju im se. A ako spadate u ovu grupu korisnika, onda je Benchmark (ili Bench-market) svakako mesto koje redovno proveravate, i kad formirate i kad preispitujete “svoje mišljenje”, bilo ono globalno o novim tehnologijama ili jednokratno, zarad sledeće kupovine. Najlepša stvar kod Benchmark-a je konstanta – konstanta rasta i napretka koji drži pažnju i poštovanje posetilaca.\nJednostavno i efikasno – to je danas recept za uspeh, bez obzira na to čime se bavite. Mobilnisvet je sjajno zamišljena i realizovana prezentacija za sve ovisnike od mobilnih komunikacija. Bilo da nameravate nekoga da zaprosite u samo 160 karaktera ili da kvalitet mobilnog telefona merite u megapikselima, ovde možete da definišete svoje kriterijume i nađete pravi model za sebe. Barem za narednih 3-6 meseci koliko traje ciklus… Malecki problem može da predstavlja činjenica da prateće firme uglavnom daju neistinite podatke o snabdevenosti i cenama (provereno by “PC”), ali Mobilnisvet ipak (kao i “PC”) pre svega prenosi podatke, trudeći se da u tome bude što ažurniji.\nPrava ICT svaštara namenjena onima koje sve zanima, barem kad su u pitanju zbivanja na domaćoj i globalnoj ICT sceni. Od informacija o tome kako preregistrovati domen, do konkretne primene open source rešenja… U svemu tome Personal magazin donosi i lični pečat autora koji je postao prava retkost na Web prostoru (ako izuzmemo blogove). Tako ovaj svojevrstan konglomerat vesti, prikaza i bloga nosi i informaciju i stav, sa kojim se ne morate uvek saglasiti, ali je dobro da je prisutan. Ako se vaše interesovanje za ICT ne završava na overklokovanju, radovaće vas što se neko bavi i softverom, bezbednošću, poslovanjem…


Balkan - datum: 2021-04-16 IZ AGENCIJA ZA POŠTANSKI SAOBRAĆAJ U BIH SAOPŠTENO Pisanje ćirilicom nije zabranjeno\nAdresa primaoca u unutrašnjem poštanskom saobraćaju u BiH može biti upisana latiničnim ili ćiriličnim pismom, te arapskim brojevima, a pošiljka za inostranstvo može biti adresirana pismom države odredišta, uz uslov da su latinicom upisani naziv mjesta i naziv odredišne države, rečeno je Srni u Agenciji za poštanski saobraćaj BiH.\nPozivajući se na akte Svjetske poštanske unije, iz Agencije navode da adresa i ime primaoca moraju biti tačni i potpuni, te upisani čitljivo, latiničnim slovima i arapskim brojevima.\n– Ako se u odredišnoj državi upotrebljavaju drugo pismo i brojevi, preporučuje se adresu upisati slovima i brojevima tog pisma. Ime odredišnog mjesta i ime odredišne države upisuju se velikim slovima zajedno sa tačnim poštanskim brojem, odnosno brojem odgovarajuće dostavne zone ili brojem pretinca poštanskog ureda, ako postoji – pojasnili su iz te agencije.\nIme odredišne zemlje upisuje se prvo na jeziku države porijekla.\nRadi izbjegavanja bilo kakvih teškoća u tranzitnim državama, poželjno je, kako se navodi, dodati ime odredišne države na jednom međunarodno poznatom jeziku.\n– Imenovani operatori mogu preporučiti da na pošiljkama adresiranim za države u kojima se preporučuje upisati poštanski broj ispred naziva mjesta odredišta, poštanskom broju treba prethoditi Alfa 2 šifra države, propisana normama EN ISO 3166-1, iza koje dolazi crtica – preciziraju iz Agencije.\nSkandal koji se desio u Mostaru, kada je Srbinu iz ovog grada onemogućeno da na ćirilici pošalje poštu u Novi Sad, predstavlja sraman čin jer je to pismo, i po Ustavu i zakonu, ravnopravno sa latinicom, rekao je za Srnu Sredoje Nović, šef Kluba delegata srpskog naroda u Domu naroda Parlamentarne skupštine BiH.\n– Osim te činjenice, nedopustivo je da se građaninu koji je slao tu poštu u startu ne skrene pažnja ukoliko nešto nije na valjan način popunjeno na pošiljci, a ne da mu se naknadno ti navodni propusti objelodanjuju. Čini mi se da je tu riječ o nipodaštavanju ljudi srpske nacionalnosti koji upotrebljavaju ćirilicu – rekao je Nović.\nPisana pošiljka adresirana ćirilicom i upućena na adresu u Novi Sad iz „Hrvatske pošte“ u Mostaru vratila se pošiljaocu u Mostar sa pečatom „zabranjeno pisanje ćirilicom“ i sa pečatom pošte iz Zagreba. Preporučena pošiljka Srbina iz Mostara sa otpremnicom predata je 7. aprila u glavnoj poslovnici „Hrvatske pošte“ u Mostaru.


Portal Sarajevo-RS.com - Otvaranje 15. saziva Art simpozijuma na Jahorini\nOtvaranje 15. saziva Art simpozijuma na Jahorini\npetak, 14 jul 2017 16:21\nMeđunarodna likovna kolonija "Art simpozijum Jahorina 2017" tokom ovogodišnjeg 15. saziva, okupiće 20 slikara, vajara i grafičara iz Japana, Južne Koreje, Bugarske, Srbije, Hrvatske, FBiH i Republike Srpske.\n"Art simpozijum Jahorina" prvi put se održao pod pokroviteljstvom OC "Jahorina" 2003. godine i uz podršku pokojnog gradonačelnika Istočnog Sarajeva Predraga Lasice, i od tada se tradicionalno održava svake godine na Jahorini.\nDo sada je ugostio brojne goste iz pomenutih zemalja, ali i onih koji ove godine neće učestvovati, poput Njemačke, Češke, Mađarske, Rusije, Ukrajine, Španije, Italije, Egipta, Meksika, Grčke, Irske, SAD, Holandije, Francuske, Turske, čija su djela predstavljena na 70 izložbi u zemlji i inostranstvu.\nCilj "Art simpozijuma Jahorina" je afirmacija likovne umjetnosti i umjetnosti uopšte, razvoj ekološke svijesti, podsticaj turizma kako na području Republike Srpske, BiH i država u regionu, tako i u svijetu, te da Jahorina pored epiteta zimske olimpijske ljepotice bude prepoznatljiva na sceni kulture i umjetnosti.\nKolonija će trajati od 15. do 24. jula na Jahorini, a otvaranje je previđeno za sutra, 15. jul, u 20:00 časova u hotelu "Rajska dolina".\nViše iz ove kategorije « Predstavljeni radovi iz Škole ikonopisanja Pravoslavnog centra za mlade Svečano otvoren 15. saziv "Art simpozijum Jahorina 2017" »


SKUPŠTINA VOJVODINE ĆE RAZMATRATI PREDLOG BUDžETA ZA 2015. GODINU NA NAREDNOJ SEDNICI, 23. DECEMBRA\nSkupština Vojvodine razmatraće predlog budžeta za 2015. godinu na sednici koja je zakazana za utorak, 23. decembar, najavljeno je danas.\nPokrajinska vlada predložila je da budžet iznosi 62,33 milijarde dinara.\nPredloženi budžet Pokrajine za 2015. godinu manji je za 2,3 milijarde dinara (oko 3,6 odsto) nego u 2014. godini, što je, kako je objašnjeno, posledica značajnog smanjenja iznosa transfernih sredstava za plate zaposlenih u obrazovanju, zbog primene zakona o smanjenju zarada.\nIzdvajanja koja su planirana ili kao direktna kapitalna ulaganja ili kao podrška opštinama i drugim institucijama u Vojvodini, treba da iznose više od 15 milijardi dinara.\nU 2015. godini zaduženja pokrajinskog budžeta biće smanjena za više od 100 miliona dinara, a zaduživanje od 2,08 milijardi dinara je namenjeno za opremanje zdravstvenih instituta u Sremskoj Kamenici.\nBudžetski deficit u potpunosti je pokriven iz ušteda, saopštila je prošle sedmice pokrajinska vlada.\nNa dnevnom redu Skupštine biće i Predlog odluke o angažovanju revizora za obavljanje eksterne revizije završnog računa budžeta Vojvodine za 2014. godinu.\nPokrajinska vlada utvrdila je i predloge dve pokrajinske skupštinske odluke, kojima se Fond za kapitalna ulaganja Vojvodine transformiše u Upravu za kapitalna ulaganja Vojvodine, kao direktnog korisnika budžetskih sredstava, što će se takođe naći na dnevnom redu skupštinskog zasedanja.\nNa dnevnom redu biće i izmene Poslovnika o radu Skupštine, izmene skupštinske odluke o pokrajinskom zaštitniku građana, Predlog odluke o obrazovanju Pokrajinskog saveta za bezbednost i Predlog odluke o Direkciji za robne rezerve Vojvodine.\nPoslanici će raspravljati i o Predlogu odluke o obezbeđivanju sredstava za sufinansiranje novina na jezicima nacionalnih manjina, o Predlogu odluke o načinu i kriterijumima dodele budžetskih sredstava za nacionalne savete nacionalnih manjina, kao i o Predlogu odluke o dodeli budžetskih sredstava crkvama i verskim zajednicama.\nPred poslanicima će se naći i Predlog odluke o izradi Prostornog plana područja posebne namene sistema za navodnjavanje Srema, kao i Program zaštite, uređivanja i korišćenja poljoprivrednog zemljišta na teritoriji Vojvodine.\nPoslanici će raspravljati i o godišnjim programima za korišćenje sredstava iz budžetskih fondova za razvoj lovstva, voda i šuma, zatim o Godišnjem programu unapređenja savetodavnih poslova u poljoprivredi, kao i o Programu mera podrške za razvoj sela, navodi se u saopštenju za javnost.\nNa dnevnom redu je unapređenje javnog zdravlja u Vojvodini, Program za zaštitu žena od nasilja u porodici i u partnerskim odnosima, kao i pravila za sprovođenje konkursa za izbor kandidata za članove Programskog saveta Radio-televizije Vojvodine.


(VIDEO) Predsednik Vučić u poseti Zapadnobačkom okrugu - www.025.rs\nwww.025.rs / SOMBOR / POLITIKA / (VIDEO) Predsednik Vučić u poseti Zapadnobačkom okrugu\n(VIDEO) Predsednik Vučić u poseti Zapadnobačkom okrugu\nU okviru kampanje „Budućnost Srbije“, u subotu, 29. juna, predsednik Srbije Aleksandar Vučić, posetiće Zapadnobački okrug.\nPosetu će započeti obilaskom novoizgrađenog objekta specijalističkih službi Doma zdravlja u Kuli, od 12 časova, a potom će od 13 časova biti u Odžacima, na trgu „22. Oktobar“. U 14:30 predsednik Srbije posetiće PU „Pčelice“ u Apatinu.\nCentralni skup građana biće u Somboru, na Trgu Svetog Trojstva, sa početkom u 18 časova. Okupljenim građanima obratiće se predsednik Vučić i predsednica Vlade Republike Srbije, Ana Brnabić.\nCilj je da se građanima predstavi šta je sve do sada urađeno, kao i koji su dalji planovi. Takođe, predsednik Srbije želi da čuje mišljenje građana, njihove sugestije i primdbe, kako bi zajedničkim zalaganjem učinili mesto, baš kao i zemlju u kojoj živimo, još uspešnijom, snažnijom i lepšom.\nTags: Aleksandar Vučić, budućnost srbije, Zapadnobački okrug\nVremenske prilike diktiraju tempo prskanja komaraca


Nekoliko kragujevačkih redakcija, dopisnika nacionalnih medija iz Kragujevca i udruženje Res publika, obratili su se javnosti i uputili apel kragujevačkom Kliničkom centru, Savetu za zdravlje grada Kragujevca, Šumadijskom upravnom okrugu i Ministarstvu zdravlja, da se uspostavi redovna komunikacija između novinara i nadležnih u KC Kragujevac, kako bi u uslovima vanrednog stanja tačne i pouzdane informacije stigle do što više građana.\n“S obzirom na to da veći broj lokalnih redakcija, kao i dopisnika nacionalnih medija iz Kragujevca, ne uspeva da ostvari kontakt sa nadležnima u kragujevačkom Kliničkom centru, niti da iz te ustanove dobije bilo kakvo saopštenje ili informaciju u vezi sa aktuelnom situacijom povodom pandemije virusa Covid-19, prinuđeni smo da vam se obratimo otvorenim pismom. Na ovaj način apelujemo na vas da se zbog pravovremenog i objektivnog informisanja građana, a naročito radi sprečavanja širenja dezinformacija i panike, sa takvom praksom odmah prekine, te da se uspostavi redovna dnevna komunikacija nadležnih i novinara koji izveštavaju o javnom zdravlju u Kragujevcu.\nSvesni povećanog obima posla i pojačanog rizika kom su u ovim danima izloženi zdravstveni radnici, kao i očiglednog centralizovanja javnog informisanja o pandemiji koronavirusa, ipak ne možemo da ne primetimo upadljivo odsustvo informacija iz Kliničkog centra Kragujevac, iz kog, za razliku od sličnih ustanova u Beogradu, Novom Sadu, Nišu, ali i bolnica u manjim gradovima, gotovo nikakve vesti ne stižu do lokalnih i nacionalnih medija, odnosno do građana Kragujevca i Srbije.\nSmatramo da postoji izuzetno opravdan interes javnosti da sazna više pojedinosti o broju zaraženih koji su smešteni u KC Kragujevac, njihovom zdravstvenom stanju, raspoloživim kapacitetima za lečenje obolelih, opremljenosti potrebnim medicinskim sredstvima, kao i o drugim temama koje su veoma važne za građane u ovom trenutku. Nedostatak proverenih i pravovremenih informacija doprinosi širenju dezinformacija, plasiranju lažnih vesti, stvaranju panike i uznemirenja javnosti. Zbog toga verujemo da ćete, svesni posledica koje takvo stanje može da izazove u vanrednim okolnostima, naći načina da uspostavite komunikaciju sa novinarima, ne vršeći, pri tom, bilo kakvu diskriminaciju medija, odnosno dostavljanje informacija samo pojedinim redakcijama u Kragujevcu (što je, nažalost, u dosadašnjoj praksi KC Kragujevac bio slučaj).\nU uverenju da uspostavljanjem bolje komunikacije i međusobnom saradnjom možemo učiniti više na zaustavljanju širenja pandemije koronavirusa, apelujemo na vas da zajedničkim naporima doprinesemo stvaranju efikasnog i održivog sistema informisanja u uslovima vanrednog stanja i učinimo da tačne i pouzdane informacije stignu do što većeg broja građana.”\nredakcija portala Glas Šumadije\nredakcija portala Pressek\nredakcija portala Ritam grada\nredakcija portala Info KG\nGordana Mirović, dopisnica Agencije Beta\nBranko Vučković, dopisnik Agencije Fonet\nMilan Nikić, dopisnik TV N1\nZoran Radovanović, dopisnik lista Danas\nAleksandra Petrović, dopisnica portala Nova\nMiroslav Miletić, radijska emisija Iz glave\nudruženje građana Res publika\n← Reporteri bez granica: Da su kineski mediji slobodni, rizik od pandemije bio bi mnogo manji\nObradović: Ovo je moj drugi zatvor →


TV Most - Kinesko-srpski industrijski park u Smederevu na 500 hektara\nKinesko-srpski industrijski park gradiće se u Smederevu na oko 500 hektara, formiraćemo zajedničko preduzeće koje će se brinuti o ovom projektu, a od septembra radimo na papirologiji i očekujemo da će u 2018. početi da funkcioniše jedan deo parka, rekao je danas ministar privrede Goran Knežević.\nKnežević je to poručio nakon potpisivanja Memoranduma o razumevanju i razvoju kinesko-srpskog industrijskog parka sa predsednikom HBIS grupe Ju Jongom, primetivši da postoji iskreno prijateljstvo između srpskog i kineskog naroda, ali i da kontakti koji se vode između najviših predstavnika obe države vode ka najboljim ekonomskim odnosima u korist obe zemlje.\n"Imamo odlična iskustva sa kineskim investitorima i želimo da to produbimo na mnogo višem nivou, poput Železare i ove industrijske zone koja će pomoći da kineski investitori sa kvalitetnijim projektima dođu u Srbiju", rekao je Knežević.\n"Nadam se da ćemo sarađivati uspešno i pozitivno, i da će prijateljstvo između naše dve zemlje koje ima istorijsku osnovu nastaviti da se razvija i u budućnosti", naveo je Zhaobing.\nPredsedik "Hbis grupe" Ju Jong rekao je da u vezi s kinesko-srpskim parkom najpre treba završiti završiti s Vladom Srbije pitanje zemljišta, zati papirologiju, ocenivši da su potencijali industrijske zone pitanje budućnosti.\n"Postigli smo veliki uspeh sa Železarom i mislim da ćemo ako nastavimo ovu vrstu saradnje tako raditi i u budućnosti. Kompanije koje budu deo parka moraće da imaju potencijale u Kini, da imaju želju da investiraju i izvoze i da budu odgovorne u realizovanju investicija", naveo je Jong.


Otkrivena spomen ploča Slobodanu Cici Peroviću – Studio B\nOtkrivena spomen ploča Slobodanu Cici Peroviću\nOtkrivena spomen ploča Slobodanu Cici Peroviću Tanjug\nObjavljeno: 03.05.2017. 15:40 Izmenjeno: 04.05.2017. 10:36\nSrpski glumac Slobodan Cica Perović dobio je spomen-ploču ispred zgrade u ulici Kneza Miloša u kojoj je svojevremeno živeo.\nSpomen ploču su otkrili predsednik opštine Vračar Milan Nedeljković, Perovićev unuk Marko Tanasković, predstavnici Društva za ulepšavanje Vračara i njegovi nekadašnji saradnici, kolege glumci, scenaristi…\nGradska opština Vračar, Društvo za ulepšavanje Vračara i Grad Beograd deseti put otkrivaju spomen-ploču na mestu gde su živeli velikani, istakao je Nedeljković, dodajući da se na taj način srpske legende čuvaju od zaborava.\n„Nalazimo se ispred zgrade gde je stanovao legendarni glumac Slobodan Cica Perović. To je čovek koji je sa lakoćom na precizan način glumio zbunjene, razdražljive, introvertne likove. Približio nam je mnoge teške uloge i po meni sličan je Predragu Pepiju Lakoviću jer se ta dva glumca takmiče ko će na jednostavniji način da odigra složeni lik“, rekao je Nedeljković podsetivši da su oba glumca stanovali na Vračaru.\nMarko Tanaskovuć, unik Perovića zahvalio je u ime porodice opštini Vračar i Društvu za ulepšavanje Vračara za pokretanje inicijative, kao i Gradu Beogradu.\nU obraćanju na skupu koji je organizovan povodom otkrivanja spomen-ploče, Tanasković je rekao da nije imao sreće da upozna dedu, jer su im se putevi u istoriji mimoišli, ali je o njemu, kaže, saznavao iz filmova, snimaka pozorišnih predstava, uspomena i anegdota njegovih savremenika i kolega, a ponajviše iz priča njegove majke.\n„Napisao sam jedan tekst za 30. godišnjicu njegove smrti i u njemu sam citirao reditelja Živojina Pavlovića koji je sa Cicom snimio „Buđenje pacova“ i tako lansirao crni talas u našem filmu. On je rekao da je Perović bio jedinstven po tome što nije imao ni prethodnika, a ni naslednika“, istakao je Tanasković.\n„Naše društvo za ulepšavanje Vračara imalo je sluha i snage da se suprotstavi zaboravu otkirvajući spomen obeležja Zoranu Radmiloviću, Korneliju Stankoviću, Petru Kralju i drugima, a u poslednje vreme uz pomoć opštine Vračar i skupštine grada Beograda otkrivene su spomen ploče profesoru Mihailu Ðuriću, Jeleni Šantić, Aleksandru Popoviću…“, rekao je glumac Milan Caci Mihailović.\nInače, da je veliki glumac danas živ, 6. maja bi napunio 91 godinu, a tim povodom će dva dana kasnije 8. maja u 18 sati u svečanoj sali Jugoslovenske kinoteke u Uzun Mirkovoj ulici biti prikazan jedan od filmova u kome je Perović ostvario značajnu ulogu „Buđenje pacova“.


Izvor: Vostok.rs, 09.Jul.2019, 20:35\nKoncern „Radiolektronske tehnologije“ stvorio je novi sistem vazdušnih signala SVS-L, koji će omogućiti da se smanji verovatnoća automobilskih i avionskih nesreća, saopštio je generalni direktor te kompanije Nikolaj Kolesov.\n„Instalacija sistema SVS-L na avionima i na helikopterima sprečiće moguće zamrzavanje uređaja na niskim temperaturama na velikim visinama, što često dovodi do grešaka prilikom merenja brzine leta. Osim toga, sistem će, praktično, svesti na nulu verovatnoću nepravilnih očitavanja instrumenata u pilotskoj kabini, kao i netačnog rada automatskih sistema za kontrolu leta“, rekao je Kolesov. Kako je objasnio, prilikom izrade sistema prvi put je korišćen laserski merač brzine, koji koristi manje energije za grejanje od instrumenata kojima su letelice sada opremljene. Novi sistem će prvi put biti predstavljen na međunarodnom avio-salonu „MAKS-2019“, koji će se održati od 27. do 1. septembra 2019. godine u Žukovskom kod Moskve.\n09.Jul.2019: Nauka i tehnologija


Ministar spoljne trgovine i ekonomskih odnosa BiH Staša Košarac primio je danas u Sarajevu načelnika opštine Srebrenica Mladena Grujičića, sa kojim je razgovarao o aktuelnim ekonomskim i političkim temama.\nSagovornici su pozdravili odluku aktuelnog saziva Savjeta ministara BiH o odobrenju 1,5 miliona KM za podršku jednoglasno usvojenim infrastrukturnim projektima u opštini Srebrenica. Istaknuto je da su sredstva odobrena nakon nekoliko godina nepotrebnog zastoja, s obzirom da na činjenicu da je riječ o preostalom dijelu obećane pomoći prošlog saziva Savjeta ministara BiH razvoju opštine Srebrenica, koja je u iznosu od dva miliona KM najavljena na Investiciono-razvojnoj konferenciji “Mogućnosti i perspektive razvoja Srebrenica 2015” u novembru 2015. godine.\nU septembru 2018. godine za ove svrhe je odobreno 500.000 KM, nakon čega je aktuelni saziv Savjeta ministara BiH u septembru 2020. godine odobrio preostali dio finansijske pomoći.\nMinistar Košarac i načelnik Grujičić razgovarali su i o razvoju lokalnih politika, te unapređenju poslovnog ambijenta u Srebrenici, sa fokusom na spoljnotrgovinski promet preduzeća koja posluju na području ove opštine, između ostalih, ”Ekonomik”, ”AS drvo”, Rudnik olova i cinka ”Sase”, Rudnik boksita, ”Petroprojekt”, te ”Prevent”.\nMinistar Košarac i načelnik Grujičić konstatovali su da je neophodno u što skorijem roku potvrditi izborne rezultate, kako bi ova lokalna zajednica nastavila sa normalnim funkcionisanjem i definisanjem razvojnih politika u interesu svih građana, navedeno je nakon sastanka.\nPrethodni članakStudija pokazala pomaže li ova biljka kod zaustavljanja koronavirusa\nSljedeći članakBihać: Zasjedao kolegij Skupštine USK\nSVIJETKenan Aganović - January 15, 2021 0